ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση της υπ’ αρ. 2/2023 απόφασης της Ολομέλειας του Διοικητικού Πρωτοδικείου Πύργου που
αφορά την τροποποίηση και συμπλήρωση των διατάξεων του Κανονισμού Εσωτερικής Υπηρεσίας
του ανωτέρω Δικαστηρίου.
Έγκριση της υπ’ αρ. 2/2023 απόφασης της Ολομέλειας του Διοικητικού Πρωτοδικείου Χαλκίδας
που αφορά τη συμπλήρωση των διατάξεων του
Κανονισμού Εσωτερικής Υπηρεσίας του ανωτέρω
Δικαστηρίου.
Έγκριση της υπ’ αρ. 2/2023 απόφασης της Ολομέλειας του Διοικητικού Πρωτοδικείου Ναυπλίου
που αφορά την τροποποίηση και συμπλήρωση
των διατάξεων του Κανονισμού Εσωτερικής Υπηρεσίας του ανωτέρω Δικαστηρίου.
ΑΠΟΦΑΣΕΙΣ
Αριθμ. 28/2023
(1)
Έγκριση της υπ’ αρ. 2/2023 απόφασης της Ολομέλειας του Διοικητικού Πρωτοδικείου Πύργου
που αφορά την τροποποίηση και συμπλήρωση
των διατάξεων του Κανονισμού Εσωτερικής Υπηρεσίας του ανωτέρω Δικαστηρίου.
ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ
Σήμερα, στις 31 Οκτωβρίου 2023, ημέρα Τρίτη και
ώρα 15:00, συνήλθε στο κατάστημα του Συμβουλίου
της Επικρατείας και στην αίθουσα συνεδριάσεων της
Ολομελείας αποτελούμενο από τα μέλη του: Ευαγγελία
Νίκα, Πρόεδρο, Σπυριδούλα Χρυσικοπούλου, Μιχαήλ
Πικραμένο, Μαργαρίτα Γκορτζολίδου, Διομήδη Κυριλλόπουλο, Κωνσταντίνο Κουσούλη, Ηλία Μάζο, Χρήστο
Ντουχάνη, Αντιπροέδρους του Συμβουλίου της Επικρατείας και τους Συμβούλους Βασίλειο Αραβαντινό, Άννα
Καλογεροπούλου, Βαρβάρα Ραφτοπούλου, Κωνσταντίνα
Φιλοπούλου, Δημήτριο Μακρή, Παρασκευή Μπραΐμη,
Σοφία Βιτάλη, Βασιλική Κίντζιου, Βικτωρία Πλαπούτα,
Δημήτριο Εμμανουηλίδη, Όλγα Παπαδοπούλου, Μαρία
Σωτηροπούλου, Κωνσταντίνα Κονιδιτσιώτου, Χριστίνα
Σιταρά, Χρήστο Λιάκουρα, Νικόλαο Σκαρβέλη, Βασίλειο Ανδρουλάκη, Φραντζέσκα Γιαννακού, Κωνσταντία
Λαζαράκη, Δημήτριο Βασιλειάδη, Αικατερίνη Ρωξάνα,
Κασσιανή Μαρίνου, Μαρίνα-Αλεξάνδρα Τσακάλη, Ελένη
Γεωργούτσου, Μαρία Αθανασοπούλου, Άννα Μπόνου,
Γεωργία Ανδριοπούλου, Μαρία Σταματοπούλου, Βασιλική Μόσχου, Χριστιάνα Μπολόφη, Ιωάννη Μιχαλα-
κόπουλο, Ουρανία Νικολαράκου, Δημήτριο Βανδώρο,
Χρήστο Παπανικολάου, Σταυρούλα Λαμπροπούλου και
Οδυσσέα Σπαχή. Τα λοιπά μέλη, αν και προσκλήθηκαν,
δεν εμφανίσθηκαν, γιατί είχαν κώλυμα. Ο Σύμβουλος
Οδυσσέας Σπαχής παρακολούθησε τη συζήτηση, χωρίς
να καταχωρηθεί η άποψή του, ως νεώτερος, σύμφωνα με
το άρθρο 8 του π.δ. 18/1989 «Κωδικοποίηση διατάξεων
νόμων για το Συμβούλιο της Επικρατείας», προκειμένου
να διατηρηθεί περιττός ο αριθμός των μελών που μετέχουν στην Ολομέλεια. Παρέστη επίσης η Γραμματέας
Ελένη Γκίκα, Προϊσταμένη της Διεύθυνσης της Γραμματείας του Συμβουλίου της Επικρατείας.
Θέμα της συζήτησης, σύμφωνα με την πρόσκληση
της Προέδρου, ήταν η έγκριση της υπ’ αρ. 2/2023 απόφασης της Ολομέλειας του Διοικητικού Πρωτοδικείου
Πύργου που αφορά την τροποποίηση και συμπλήρωση
των διατάξεων του Κανονισμού Εσωτερικής Υπηρεσίας
του ανωτέρω Δικαστηρίου.
Η Ολομέλεια άκουσε την εισηγήτρια της υποθέσεως,
Σύμβουλο Επικρατείας Κωνσταντίνα Κονιδιτσιώτου.
Σκέφθηκε κατά τον Νόμο:
1. Επειδή, με το υπ’ αρ. 2247/24.8.2023 έγγραφο της
Προέδρου που διευθύνει το Διοικητικό Πρωτοδικείο
Πύργου διαβιβάσθηκε στο Συμβούλιο της Επικρατείας
προς έγκριση η υπ’ αρ. 2/2023 απόφαση της Ολομέλειας
των δικαστών του ανωτέρω Δικαστηρίου σε συμβούλιο,
με την οποία αποφασίστηκε η τροποποίηση, συμπλήρωση και κωδικοποίηση των διατάξεων του ισχύοντος
Κανονισμού της Εσωτερικής Υπηρεσίας του εν λόγω Δικαστηρίου. Ήδη, κατόπιν της από 19.10.2023 πρόσκλη-
σης της Προέδρου του Συμβουλίου της Επικρατείας
εισάγεται προς έγκριση η απόφαση αυτή.
2. Επειδή, με τον ν. 4938/2022 θεσπίσθηκε ο νέος
«Κώδικας Οργανισμού Δικαστηρίων και Κατάστασης
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1503
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1503/07.03.2024
Δικαστικών Λειτουργών» (Κ.Ο.Δ.Κ.Δ.Λ.) (Α’ 109), στο άρθρο 19 του οποίου ορίζεται ότι: «1. Με την επιφύλαξη
του άρθρου 27, κάθε δικαστήριο... καταρτίζει κανονισμό εσωτερικής υπηρεσίας, ο οποίος συμπληρώνεται,
τροποποιείται ή αντικαθίσταται, όταν επιβάλλεται από
υπηρεσιακές ανάγκες. 2. Ο κανονισμός καταρτίζεται,
συμπληρώνεται, τροποποιείται ή αντικαθίσταται ως
εξής: α. των δικαστηρίων... από τις ολομέλειες αυτών,
… 5. α) Ο κανονισμός ορίζει ιδίως: αα) τα τμήματα των
δικαστηρίων..., τον τρόπο συγκρότησής τους, το χρονικό διάστημα παραμονής των δικαστικών λειτουργών
σε κάθε τμήμα και την κατανομή των υποθέσεων σε
αυτά, αβ) τον αριθμό των δικασίμων και των υποθέσεων
ανά δικάσιμο, αγ) ζητήματα που αφορούν στη χρέωση των υποθέσεων ανά δικαστικό λειτουργό από τον
πρόεδρο του οικείου τμήματος και αδ) οποιοδήποτε
ζήτημα ανάγεται στην εσωτερική οργάνωση των υπηρεσιών των δικαστηρίων... και στην εύρυθμη διεξαγωγή
των εργασιών τους. β) Οι ρυθμίσεις του κανονισμού ως
προς τον τρόπο χρέωσης των υποθέσεων διασφαλίζουν
την ποιοτική και αποδοτική άσκηση του δικαιοδοτικού
έργου, λαμβανομένων υπόψη των ιδιαίτερων συνθηκών κάθε δικαστηρίου... και της στελέχωσης αυτών.
Στον κανονισμό προβλέπεται κατώτατος και ανώτατος
αριθμός υποθέσεων που χρεώνονται ανά δικαστικό...
λειτουργό. O αριθμός αυτός, σε περίπτωση ύπαρξης
πλειόνων τμημάτων στο δικαστήριο..., διαφοροποιείται
με βάση τη σοβαρότητα και τη δυσχέρεια των υποθέσεων εκάστου τμήματος. Ο κανονισμός διασφαλίζει ότι
κατά τη χρέωση των υποθέσεων λαμβάνεται μέριμνα,
ώστε αυτή να είναι καταρχήν ίση κατ’ αριθμό, σοβαρότητα και δυσχέρεια ως προς όλους τους υπηρετούντες
στο τμήμα δικαστές..., και δύναται να προβλέπει κατ’
εξαίρεση μειωμένη χρέωση, όπου ο νόμος το επιβάλλει
ή ενόψει της ανάθεσης σε δικαστικό... λειτουργό και
άλλων καθηκόντων. Προς τον σκοπό της ισομερούς
κατανομής υποθέσεων, με τον κανονισμό θεσπίζεται
σύστημα με το οποίο κατατάσσονται οι υποθέσεις, ανάλογα με τη σοβαρότητα και τη δυσχέρειά τους, υποχρε-
ωτικά και αποκλειστικά από το ένα (1) που αντιστοιχεί
στην λιγότερο απαιτητική έως το πέντε (5) που αντιστοιχεί στην πιο απαιτητική.... Προκειμένου να εισαχθεί
για πρώτη φορά το σύστημα του προηγουμένου εδαφίου, οι κανονισμοί των δικαστηρίων τροποποιούνται
αναλόγως πριν από την έναρξη του δικαστικού έτους
2023-2024. 6. … 7. Οι κανονισμοί και οι τροποποιήσεις τους υποβάλλονται αμέσως στις οικείες ολομέλειες
των ανώτατων δικαστηρίων, οι οποίες έχουν δικαίωμα
συμπλήρωσης, τροποποίησης ή ακύρωσης αυτών, ως
προς όλα τα σημεία και ειδικότερα ως προς τον αριθμό
των δικασίμων και των υποθέσεων που προσδιορίζονται σε κάθε δικάσιμο. Οι κανονισμοί ισχύουν μόνο
μετά την τελική έγκρισή τους από τις ολομέλειες των
ανώτατων δικαστηρίων και, αφού διαβιβαστούν στον
Υπουργό Δικαιοσύνης, δημοσιεύονται στην Εφημερίδα
της Κυβερνήσεως», στο άρθρο 104 ότι: «Οι ολομέλειες
των ανώτατων δικαστηρίων, προκειμένου να διασφαλίσουν το ενιαίο μέτρο και την αποτελεσματικότητα της
επιθεώρησης των δικαστηρίων και εισαγγελιών, των
διευθυνόντων τους και των λοιπών δικαστικών λειτουργών, καταρτίζουν με απόφασή τους ενιαίο πλαίσιο οδη-
γιών, πρακτικών και κατευθύνσεων τους προς το οικείο
Συμβούλιο Επιθεώρησης και τους επιθεωρητές για την
άσκηση των αρμοδιοτήτων τους....» και στο άρθρο 129
ότι: «… 8. Οι κανονισμοί των δικαστηρίων για την εφαρμογή του συστήματος της ισομερούς κατανομής των
υποθέσεων της παρ. 5 του άρθρου 19, τροποποιούνται
αναλόγως πριν από την έναρξη του δικαστικού έτους
2023-2024».
3. Επειδή, η Ολομέλεια του Συμβουλίου της Επικρατείας σε συμβούλιο, κατά τον έλεγχο Κανονισμού εσω-
τερικής υπηρεσίας διοικητικού δικαστηρίου, χωρίς να
υποκαθίσταται, κατ’ αρχήν, στην κρίση των δικαστών
της ολομέλειας του οικείου δικαστηρίου, ελέγχει κατά
πόσον οι συγκεκριμένες διατάξεις υπηρετούν το σκοπό
της εύρυθμης και αποτελεσματικής λειτουργίας του και
υποδεικνύει, όπου χρειάζεται, την τροποποίησή τους.
Οι υποδείξεις αυτές δεν έχουν γνωμοδοτικό απλώς
χαρακτήρα, αλλά είναι δεσμευτικές ως προς τη θέσπιση των ρυθμίσεων ή τροποποιήσεων που αποτελούν
το περιεχόμενό τους (αποφάσεις της Ολομέλειας του
Συμβουλίου της Επικρατείας σε συμβούλιο 26, 10/2022,
10/2021, 36/2016 κ.ά.). Περαιτέρω, δεν είναι επιτρεπτή
η αντικατάσταση ή τροποποίηση θεσπισμένων ήδη
κανονισμών τακτικών διοικητικών δικαστηρίων, με την
εισαγωγή ρυθμίσεων, που οδηγούν, αμέσως ή εμμέσως,
σε επιβράδυνση του ρυθμού εκδίκασης των υποθέσεων. Κατ’ ακολουθία, δεν πρέπει να εισάγονται ρυθμίσεις
με αντικείμενο τη μείωση του αριθμού των δικασίμων
ή του αριθμού των υποθέσεων, οι οποίες προσδιορίζονται σε κάθε δικάσιμο, καθώς και εκείνων, τις οποίες
χρεώνεται κάθε δικαστής. Αντιθέτως, ενδείκνυται, έστω
και προσωρινά, μέχρι τον ουσιώδη περιορισμό της εκκρεμότητας κάθε δικαστηρίου, η αύξηση των ανωτέρω
αριθμών (υπ’ αρ. 5, 31/2016, 5/2015, 3/2014, 15/2014,
5/2013, 10/2012 κ.ά. αποφάσεις της Ολομέλειας του
Συμβουλίου της Επικρατείας σε συμβούλιο).
4. Επειδή, στο άρθρο 11 παρ. 1 του Κ.Ο.Δ.Κ.Δ.Λ. με τίτλο «Γραμματεία των δικαστηρίων και των εισαγγελιών»
ορίζεται ότι: «1. Σε κάθε δικαστήριο … λειτουργεί γραμματεία. Η γραμματεία αποτελεί ενιαία οργανική μονάδα
και μπορεί να περιλαμβάνει γενική διεύθυνση, διευθύνσεις, τμήματα ή γραφεία. Στη γραμματεία ανήκουν οι
δικαστικοί υπάλληλοι όλων των κλάδων, ειδικοτήτων και
κατηγοριών, σύμφωνα με τον Κώδικα των δικαστικών
υπαλλήλων (ν. 4798/2021, Α’ 68)». Εξάλλου, σύμφωνα με
τη διάταξη του άρθρου μόνου της 117830/1987 κοινής
απόφασης των Υπουργών Προεδρίας της Κυβερνήσεως
και Δικαιοσύνης (Β’ 719) περί καθορισμού της αντιστοιχίας των Γραμματειών των Δικαστικών Υπηρεσιών της
Χώρας και των επιμέρους οργανικών τους μονάδων σε
Διεύθυνση, Τμήμα και Αυτοτελές Γραφείο: «1. Η Γραμματεία... των Πρωτοδικείων... αντιστοιχεί σε Διεύθυν-
ση. 2. Τα Τμήματα στα οποία διαιρούνται οι ως άνω
Υπηρεσίες σύμφωνα με τις διατάξεις του Οργανισμού
των Δικαστηρίων αντιστοιχούν σε Τμήματα, εφ’ όσον
έχουν ορισθεί να υπηρετούν σ’ αυτά τουλάχιστον πέντε
υπάλληλοι». Ακολούθως, ο ν. 5001/2022 (Α’ 227), στο άρΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1503/07.03.2024
θρο 57 αυτού με τίτλο «Επιλογή προϊσταμένου σε τμήμα
της γραμματείας των δικαστηρίων και των δικαστικών
υπηρεσιών - Τροποποίηση άρθρου 143 ν. 4798/2021»,
όρισε τα ακόλουθα: «Στο άρθρο 143 του Κώδικα Δικαστικών Υπαλλήλων (ν. 4798/2021, Α’ 68) προστίθε-
ται τρίτο εδάφιο και το άρθρο 143 διαμορφώνεται ως
εξής: “Άρθρο 143 Προϊστάμενοι οργανικών μονάδων.
Προϊστάμενοι των οργανικών μονάδων τοποθετούνται
δικαστικοί υπάλληλοι, σύμφωνα με όσα ορίζονται στα
επόμενα άρθρα. Ως οργανικές μονάδες νοούνται η γενική διεύθυνση, η διεύθυνση και το τμήμα. Στα τμήματα
στα οποία διαιρείται η γραμματεία των δικαστηρίων και
δικαστικών υπηρεσιών που ανήκουν στους τομείς των
περ. α’, β’ και δ’ του άρθρου 18, σύμφωνα με τις διατάξεις
του Κανονισμού εσωτερικής λειτουργίας τους, επιλέγεται
προϊστάμενος, εφόσον ο αριθμός των οργανικών θέσεων των υπαλλήλων στο κάθε τμήμα είναι τουλάχιστον
πέντε (5), ανεξαρτήτως του συνολικού αριθμού των υπηρετούντων σε αυτά”».
5. Επειδή, από το συνδυασμό των παρατεθεισών στην
προηγούμενη σκέψη διατάξεων συνάγεται ότι μία οργανική μονάδα των γραμματειών των δικαστηρίων της
Χώρας αντιστοιχεί σε τμήμα, εφόσον προβλέπονται σε
αυτήν τουλάχιστον πέντε οργανικές θέσεις υπαλλήλων,
προκειμένου δε να κριθεί εάν δικαιολογείται η διατήρηση τμημάτων της γραμματείας ενός δικαστηρίου,
λαμβάνεται, κατ’ αρχήν, υπόψη ο αριθμός των προβλεπόμενων σε αυτό οργανικών θέσεων υπαλλήλων. Πε-
ραιτέρω, κατά την έννοια της διατάξεως του άρθρου 57
του ν. 5001/2022, σε περίπτωση που ο αριθμός των
υπηρετούντων σε ένα δικαστήριο υπαλλήλων παρουσιάζει μικρές αποκλίσεις σε σχέση με τον αριθμό των
προβλεπόμενων οργανικών θέσεων δεν απαιτείται, κατ’
αρχήν, η οργανωτική αναδιάρθρωση της Γραμματείας
του, δεδομένου ότι δεν είναι νοητό η οργανωτική διάρθρωση των δημοσίων υπηρεσιών να εξαρτάται από
πρόσκαιρες -και ενδεχομένως οφειλόμενες σε τυχαία
γεγονότα- αυξομειώσεις των υπηρετούντων σε αυτές
υπαλλήλων. Εάν, όμως, ο αριθμός των υπηρετούντων
σε ένα δικαστήριο υπαλλήλων υπολείπεται ουσιωδώς
του αριθμού των προβλεπόμενων οργανικών θέσεων, η
οικεία ολομέλεια του ανωτάτου δικαστηρίου, στην οποία
υποβάλλεται προς έγκριση ο κανονισμός εσωτερικής
υπηρεσίας αυτού, είναι αρμόδια να κρίνει εάν, εν όψει
των συγκεκριμένων συνθηκών, δικαιολογείται η διατήρηση όλων των προβλεπομένων τμημάτων γραμματείας
στο εν λόγω δικαστήριο. Και τούτο, διότι ο αριθμός των
υπηρετούντων υπαλλήλων πρέπει, σε κάθε περίπτωση,
να επαρκεί για τη στελέχωση όλων των προβλεπομένων
τμημάτων γραμματείας κατά τρόπον ορθολογικό και διασφαλίζοντα τον έλεγχο και την εύρυθμη λειτουργία τους
(απόφαση Ολομέλειας του Συμβουλίου της Επικρατείας
σε συμβούλιο 6/2023). Μειοψήφησαν οι Αντιπρόεδροι
Μ. Πικραμένος και Κ. Κουσούλης και οι Σύμβουλοι Α.
Αραβαντινός, Β. Ραφτοπούλου, Β. Πλαπούτα, Δ. Εμμανουηλίδης και Κ. Μαρίνου, οι οποίοι υποστήριξαν την
άποψη ότι, προκειμένου να κριθεί εάν δικαιολογείται
η σύσταση και λειτουργία ή η διατήρηση τμημάτων
της γραμματείας ενός δικαστηρίου λαμβάνεται υπόψη
αποκλειστικώς ο αριθμός των προβλεπομένων οργανικών θέσεων, όπως σαφώς προκύπτει από τη διάταξη
του τελευταίου εδαφίου του άρθρου 143 του Κώδικα
Δικαστικών Υπαλλήλων, όπως αυτό προστέθηκε με το
άρθρο 57 του ν. 5001/2022, ο δε αριθμός των υπηρετούντων υπαλλήλων δεν αποτελεί κρίσιμο στοιχείο, δεδο-
μένου ότι δεν είναι νοητό η οργανωτική διάρθρωση των
δημοσίων υπηρεσιών να εξαρτάται από πρόσκαιρες -και
ενδεχομένως οφειλόμενες σε τυχαία γεγονότα- αυξομειώσεις των υπηρετούντων σε αυτές υπαλλήλων.
6. Επειδή, εξάλλου, δεν αποκλείεται, κατ’ αρχήν, από
την έννοια και το σκοπό των παρατιθέμενων στη σκέψη 4 διατάξεων, η δημιουργία ή διατήρηση στη γραμ-
ματεία δικαστηρίου ως υποκείμενης της Διεύθυνσης
οργανωτικής μονάδας ενός μόνον τμήματος, εφόσον
προβλέπονται σε αυτήν πέντε τουλάχιστον οργανικές
θέσεις υπαλλήλων. Μειοψήφησαν οι Αντιπρόεδροι Δ.
Κυριλλόπουλος και Χρ. Ντουχάνης και οι Σύμβουλοι Ά.
Καλογεροπούλου, Ο. Παπαδοπούλου, Β. Ανδρουλάκης,
Β. Μόσχου, Ο. Νικολαράκου και Δ. Βανδώρος, κατά τη
γνώμη των οποίων, τόσο από το γράμμα των ανωτέρω
διατάξεων, που ομιλούν περί της διαίρεσης της γραμματείας σε «τμήματα», όσο και από το σκοπό τους, συνά-
γεται ότι δεν είναι επιτρεπτή η δημιουργία ή διατήρηση
ως οργανωτικής μονάδας ενός μόνον τμήματος στη
γραμματεία δικαστηρίου.
7. Επειδή, με την υπό έγκριση 2/2023 απόφαση της
Ολομέλειας του ως άνω Δικαστηρίου σε συμβούλιο
επιχειρείται η τροποποίηση, συμπλήρωση και κωδικοποίηση των διατάξεων του Κανονισμού Εσωτερικής
Υπηρεσίας του Διοικητικού Πρωτοδικείου Πύργου
(2/2012 απόφαση της Ολομέλειας των Δικαστών του
σε συμβούλιο) που εγκρίθηκε με τη 12/2012 απόφαση
της Ολομέλειας του Συμβουλίου της Επικρατείας σε συμβούλιο (Β’ 3331).
8. Επειδή, ειδικότερα, εν όψει της αύξησης των προβλεπόμενων οργανικών θέσεων των Προέδρων Πρωτο-
δικών και των Πρωτοδικών - Παρέδρων στο δικαστήριο
αυτό, οριζομένου του συνολικού αριθμού αυτών σε δύο
(2) και οκτώ (8), αντίστοιχα, με το π.δ. 54/2023 (Α’ 108,
«Ανακατανομή οργανικών θέσεων Δικαστικών Λειτουργών των Τακτικών Διοικητικών Δικαστηρίων»), με
τον υπό έγκριση Κανονισμό προτείνεται η δημιουργία
δεύτερου Τμήματος, ρυθμίζονται δε επιμέρους ζητήματα σχετικά με την οργάνωση και τη λειτουργία αυτών.
Περαιτέρω, προτείνεται νέα διατύπωση του άρθρου 2,
στο οποίο ρυθμίζονται ζητήματα σχετικά με τον τόπο
συνεδριάσεων, τον αριθμό δικασίμων και τις ημέρες και
ώρες συνεδριάσεων κύριας και μεταβατικής έδρας. Προτείνεται, επίσης, νέα διατύπωση του άρθρου 3, το οποίο
ρυθμίζει τον τρόπο προσδιορισμού των υποθέσεων
προς συζήτηση. Οι ανωτέρω διατάξεις δεν προκαλούν
παρατηρήσεις.
9. Επειδή, εξάλλου, με το άρθρο 4 με τίτλο «Κριτήρια
κατανομής των υποθέσεων στα Τμήματα, ανώτατος
αριθμός υποθέσεων κατ’ έτος και δικαστή και κατάταξη
των υποθέσεων» προτείνεται ρύθμιση με το ακόλουθο
περιεχόμενο: «1. Η χρέωση των δικαστών θα διενεργείται
ως εξής: Ο προσδιορισμός του αριθμού των υποθέσεων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1503/07.03.2024
θα γίνεται, αφού ληφθεί υπόψη, ότι σε κάθε Πρωτοδίκη
θα ανατίθενται, και πάντα ανάλογα, κατά το δυνατόν,
με τη φύση και το είδος των υποθέσεων, όχι λιγότερες
από δέκα (10) τον μήνα και συνολικά από τουλάχιστον
150 μέχρι 200 υποθέσεις ετησίως, ως ανώτατο όριο, συμπεριλαμβανομένων και των υποθέσεων της δικασίμου
των δικαστικών διακοπών, οι οποίες θα ανέρχονται σε
τουλάχιστον δέκα (10) ανά δικαστικό λειτουργό. Στην
ανωτέρω χρέωση συνυπολογίζονται οι υποθέσεις που
εισάγονται προς εκδίκαση μετά από προδικαστική απόφαση για τη συμπλήρωση των αποδείξεων υπό την προ-
ϋπόθεση ότι η υπόθεση χρεώνεται σε έτερο εισηγητή,
εφόσον ο αρχικός εισηγητής της υπόθεσης δεν υπηρετεί
πλέον στο Δικαστήριο, οι αποφάσεις επί αιτήσεων συμμόρφωσης της Διοίκησης προς τις αποφάσεις των διοι-
κητικών δικαστηρίων (ν. 3068/2002) και, κατά το ήμισυ,
οι υποθέσεις εν συμβουλίω που λαμβάνονται σύμφωνα
με τη διαδικασία των άρθρων 126Α του Κώδικα Διοικητικής Δικονομίας και 34Α του π.δ. 18/1989, καθώς και οι
αιτήσεις προσωρινής δικαστικής προστασίας, οι οποίες
επίσης υπολογίζονται κατά το ήμισυ, όχι, όμως, οι αιτήσεις διόρθωσης ή ερμηνείας αποφάσεων ούτε οι αποφά-
σεις επί των αιτήσεων αντιρρήσεων των υπηκόων τρίτης
χώρας κατά των αποφάσεων κράτησης ή παράτασης
της κράτησης (άρθρο 30 παρ. 2 και 3 του ν. 3907/2011),
παρά μόνον εάν (οι αποφάσεις) αυτές υπερβαίνουν κατ’
έτος τον αριθμό 100, οπότε θα συνυπολογίζονται σε ποσοστό 5%· Σε επείγουσες περιπτώσεις, προσδιορίζονται,
από τον Πρόεδρο που διευθύνει το Δικαστήριο, συζητήσεις υποθέσεων, καθ’ υπέρβαση του ως άνω ανώτατου
αριθμού υποθέσεων ανά Πρωτοδίκη ετησίως και σε
ποσοστό που δεν υπερβαίνει το 20% του αριθμού αυτού. Μετά από απόφαση του Διευθύνοντος Προέδρου,
μπορεί να ορίζεται αριθμός υποθέσεων μέχρι και 30%
πιο πάνω από τον κατά τον ανωτέρω οριζόμενο αριθμό,
ανά Πρωτοδίκη, εφόσον οι υποθέσεις αυτές είναι όμοιες ή θέτουν ζήτημα το οποίο έχει ήδη επιλυθεί αμετα-
κλήτως. 2 Η χρέωση των Παρέδρων, κατά το διάστημα
που διανύουν τη δοκιμαστική τους υπηρεσία, επαφίεται
στην κρίση του Προέδρου που διευθύνει το Δικαστήριο
ή (και) του Προέδρου του οικείου Τμήματος, σε κάθε,
όμως, περίπτωση, η εν λόγω χρέωση δεν μπορεί να είναι κατώτερη του ποσοστού του 50% (και εφόσον υφί-
στανται υποθέσεις τριμελούς συνθέσεως) του συνόλου
των ανατιθεμένων, κατά τα ανωτέρω, υποθέσεων στους
πρωτοδίκες - δικαστικούς λειτουργούς. 3. Σε περίπτωση
λήψης από δικαστικό λειτουργό άδειας απουσίας από
την υπηρεσία για οποιονδήποτε λόγο, συνεχόμενης
διάρκειας ενός (1) τουλάχιστον μηνός, η υπηρεσιακή
χρέωσή του μετά τη λήξη της άδειάς του είναι ανάλογη
με τον χρόνο της πραγματικής υπηρεσίας του κατά τη
διάρκεια του συγκεκριμένου δικαστικού έτους. Ειδικά,
αν η άδεια απουσίας του δικαστικού λειτουργού από
την υπηρεσία του οφείλεται σε λόγο υγείας, συνεκτιμάται για την υπηρεσιακή του χρέωση και η κατάσταση
της υγείας του μετά τη λήξη της άδειάς του. Πάντως η
χρέωση ασθενήσαντος δικαστικού λειτουργού, μετά την
επάνοδο στην υπηρεσία, δύναται να βαίνει σταδιακώς
αυξανόμενη για όσες δικασίμους απομένουν εντός του
δικαστικού έτους, προκειμένου να καταστεί ισοβαρής,
στο μέτρο του εφικτού, με τους άλλους δικαστικούς λειτουργούς του Δικαστηρίου, και μόνον εφόσον το επιτρέ-
πουν οι σωματικές και ψυχικές αντοχές αυτού. 4. Προς
τον σκοπό της ισομερούς κατανομής υποθέσεων, με τον
παρόντα κανονισμό και σε εναρμόνιση με τις διατάξεις
του άρθρου 19 του ν. 4938/2022, θεσπίζεται σύστημα
με το οποίο κατατάσσονται οι υποθέσεις, ανάλογα με
τη σοβαρότητα και τη δυσχέρειά τους, υποχρεωτικά
και αποκλειστικά από το ένα (1), που αντιστοιχεί στην
λιγότερο απαιτητική, έως το πέντε (5), που αντιστοιχεί
στην πιο απαιτητική. Την ανωτέρω κατάταξη, ανάλογα
με τον βαθμό δυσκολίας κάθε υπόθεσης (τριμελούς και
μονομελούς), διενεργεί ο Πρόεδρος του οικείου Τμήματος, ο οποίος, επίσης, προβαίνει στη χρέωση των υποθέ-
σεων των δικαστικών λειτουργών που υπηρετούν στο
Tμήμα του. Ειδικότερα, η υπόθεση αξιολογείται αρχικώς από τον Πρόεδρο του Τμήματος κατά τον ορισμό
του εισηγητή στην τριμελή σύνθεση και τη χρέωση στη
μονομελή σύνθεση. Ελέγχεται κάθε υπόθεση ανάλογα
με τα χαρακτηριστικά που εμφανίζει και εντάσσεται σε
μία κατηγορία από τις παραπάνω. Σε περίπτωση που η
υπόθεση πρόκειται, καταρχήν, να ενταχθεί σε κατώτερη
κατηγορία, πλην εμφανίζει χαρακτηριστικά και ανώτερης κατηγορίας, εντάσσεται στην ανώτερη. Μέχρι τη
συζήτηση της υπόθεσης, ο δικαστής που έχει οριστεί ή
χρεωθεί μπορεί να προτείνει στον Πρόεδρο την αλλαγή της αρχικής αξιολόγησης και εκείνος αποφασίζει εκ
νέου. H αξιολόγηση του Προέδρου επιβεβαιώνεται από
τον δικαστή της μονομελούς συνθέσεως κατά τη δημοσίευση της απόφασης. Σε περίπτωση που ο δικαστής
διαφωνεί με την αξιολόγηση του Προέδρου, διατυπώνει
τους λόγους της διαφωνίας και ο Πρόεδρος του Τμήματος αποφασίζει εκ νέου. Ο Πρόεδρος επιβεβαιώνει ή
ανατρέπει την αρχική αξιολόγηση της υπόθεσης κατά
τη δημοσίευση της απόφασης της τριμελούς σύνθεσης,
λαμβάνοντας υπόψη και τη σχετική σημείωση του εισηγητή ως προς τον βαθμό δυσκολίας της υπόθεσης
κατά την παράδοση του σχεδίου. Καθόσον αφορά στην
κατάταξη της δυσκολίας των υποθέσεων, με τον αριθμό
1 βαθμολογούνται οι εξής υποθέσεις: α) Απαράδεκτες
λόγω έλλειψης νομιμοποίησης ή παραβόλου και άλλων
τυπικών παραλείψεων καθώς και προδήλως εκπρόθεσμες, β) υποθέσεις εν συμβουλίω, γ)αναστολές ουσίας
και ακυρωτικές (εκτός από αναστολές ασύλου και άλλες
που δεν περιορίζονται μόνο στην εξέταση της βλάβης),
δ) υποθέσεις στις οποίες έχει εκλείψει το αντικείμενο,
ε) παραπεμπτικές σε άλλο δικαστήριο (με πάγια νομολογία). Με τον αριθμό 2 βαθμολογούνται οι εξής υποθέ-
σεις: α) Υποθέσεις για τις οποίες υπάρχει νομολογία ΣτΕ
ή ΤΔΔ, β) αναστολές ασύλου ή άλλες που δεν περιορίζονται στην εξέταση της βλάβης, γ) καταργήσεις δίκης,
δ) παραπεμπτικές σε άλλο δικαστήριο. Με τον αριθμό
3 βαθμολογούνται οι εξής υποθέσεις: α) Υποθέσεις με
έντονο πολιτικό - κοινωνικό ενδιαφέρον, β) υποθέσεις
που πρέπει να διεκπεραιωθούν άμεσα είτε επειδή το ορίζει ο νόμος είτε λόγω της φύσης της υπόθεσης κατά την
κρίση του Δικαστηρίου. Με τον αριθμό 4 βαθμολογούνται οι εξής υποθέσεις: α) Υποθέσεις χωρίς νομολογία
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1503/07.03.2024
ή υποθέσεις που καταλήγουν σε ανατροπή της υφιστάμενης νομολογίας, β) υποθέσεις με ιδιαίτερα περίπλο-
κο πραγματικό (ιδίως αγωγές - συμβάσεις), με μεγάλο
αριθμό διαδίκων και διαφορετικά - περίπλοκα αιτήματα,
γ) συνδυασμός των περιπτώσεων του 3. Με τον αριθμό 5
βαθμολογούνται οι εξής υποθέσεις: α) Υποθέσεις χωρίς
νομολογία που θέτουν ζητήματα συνταγματικότητας,
δικαίου της ΕΣΔΑ, ενωσιακού δικαίου, β) προδικαστικά
ερωτήματα, γ) συνδυασμός των περιπτώσεων του 4. 5.
Σε περίπτωση αποχής των δικηγόρων ή απεργίας των
υπαλλήλων ή άλλων παραγόντων της δίκης, οι πρωτοείσακτες υποθέσεις που αναβάλλονται λόγω της αποχής ή
απεργίας σε άλλη δικάσιμο ή άλλες δικασίμους δεν θεωρούνται πρωτοείσακτες για τη χρέωση των δικαστών,
ενώ προδικαστικές και αναβλητικές αποφάσεις προσδιορίζονται σε δικάσιμο του Τμήματος που υπηρετεί
ο εισηγητής. Συναφείς υποθέσεις προσδιορίζονται για
συζήτηση σε δικάσιμο του ίδιου Τμήματος ή δύναται να
μεταφέρονται από το ένα Τμήμα στο άλλο, προκειμένου
να συνεκδικασθούν».
10. Επειδή, εν σχέσει προς τη ρύθμιση της παρ. 1 του
ανωτέρω άρθρου 4 του υπό έγκριση Κανονισμού, που
αφορά τη χρέωση των δικαστών, παρατηρούνται τα
εξής: Η διάταξη του πρώτου εδαφίου της ως άνω παρ. 1,
κατά την οποία «σε κάθε Πρωτοδίκη θα ανατίθενται, και
πάντα ανάλογα, κατά το δυνατόν, με τη φύση και το είδος
των υποθέσεων, όχι λιγότερες από δέκα (10) τον μήνα
και συνολικά από τουλάχιστον 150 μέχρι 200 υποθέσεις
ετησίως, ως ανώτατο όριο, συμπεριλαμβανομένων και
των υποθέσεων της δικασίμου των δικαστικών διακοπών, οι οποίες θα ανέρχονται σε τουλάχιστον δέκα (10)
ανά δικαστικό λειτουργό», δεν εγκρίνεται, διότι οδηγεί
σε επιβράδυνση του ρυθμού εκδίκασης των υποθέσεων,
πρέπει δε να τροποποιηθεί με την εισαγωγή ρύθμισης,
σύμφωνα με την οποία η χρέωση ανά πρωτοδίκη ανέρχεται σε 210 υποθέσεις τουλάχιστον ετησίως (υπ’ αρ.
24/2018, 21/2018, 20/2018, 34/2016, 5/2016, 15/2015
κ.ά. αποφάσεις της Ολομέλειας του Συμβουλίου της Επικρατείας σε συμβούλιο). Εξάλλου, καθ’ όσον η χρέωση
των Παρέδρων που διανύουν τη δοκιμαστική τους υπηρεσία επαφίεται στην κρίση του Δικαστή που διευθύνει
το Δικαστήριο, η ρύθμιση της παρ. 2 του ίδιου άρθρου 4
πρέπει να διαγραφεί (υπ’ αρ. 23/2020, 9/2017, 5/2016
κ.ά. αποφάσεις της Ολομέλειας του Συμβουλίου της
Επικρατείας σε συμβούλιο). Κατά τα λοιπά η ρύθμιση
προτείνεται νομίμως.
11. Επειδή, εξάλλου, σχετικά με την παρ. 4 του ανωτέρω άρθρου παρατηρούνται τα ακόλουθα: Για την έγκρι-
ση από την Ολομέλεια του Συμβουλίου της Επικρατείας
σε συμβούλιο κατά τις διατάξεις του άρθρου 19 παρ. 7
του Κ.Ο.Δ.Κ.Δ.Λ. των Κανονισμών εσωτερικής λειτουργίας των διοικητικών δικαστηρίων και, προκειμένου να
διασφαλισθεί η με ενιαίο κατά το δυνατόν τρόπο άσκηση
από τις οικείες ολομέλειες της αρμοδιότητάς τους για
την καθιέρωση του ως άνω συστήματος της ισομερούς
χρέωσης των υποθέσεων χάριν της εύρυθμης και αποτελεσματικής λειτουργίας της Διοικητικής Δικαιοσύνης,
καθώς και για τη διασφάλιση του ενιαίου μέτρου κρίσης
κατά την επιθεώρηση των δικαστών, οι οικείες ρυθμίσεις των Κανονισμών ενδείκνυται να μην αποκλίνουν
ουσιωδώς, αλλά, κατ’ αρχήν, οφείλουν να στοιχούν προς
τα κριτήρια κατάταξης, τα οποία περιελήφθησαν -με
σκοπό, μεταξύ άλλων, και την υποβοήθηση του έργου
των ολομελειών των διοικητικών δικαστηρίων- στο Παράρτημα 1, του Ενιαίου Πλαισίου Κατευθύνσεων, Οδη-
γιών και Πρακτικών για την επιθεώρηση των Τακτικών
Διοικητικών Δικαστηρίων, το οποίο καταρτίστηκε με την
υπ’ αρ. 19/2023 απόφαση της Ολομέλειας του Συμβουλίου της Επικρατείας σε συμβούλιο βάσει της κατά το
άρθρο 104 του Κ.Ο.Δ.Κ.Δ.Λ. αρμοδιότητάς της. Εν όψει
των ανωτέρω, από την ως άνω κατηγορία 1 της κατάταξης των υποθέσεων ανάλογα με τη δυσχέρεια και τη
σοβαρότητά τους της παρ. 4 του άρθρου 4 του προτεινόμενου Κανονισμού πρέπει να απαλειφθεί η περίπτωση
της έλλειψης νομιμοποίησης (περ. α’). Επίσης, από την
ίδια κατηγορία 1 περ. γ’ καθώς και από την κατηγορία 2
περ. β’ πρέπει να παραλειφθεί η αναφορά στις αναστολές
ασύλου, δεδομένου ότι ενώπιον του ως άνω Διοικητικού
Πρωτοδικείου Πύργου δεν άγονται αντίστοιχες υποθέσεις (άρθρο 15 παρ. 4 ν. 3968/2002, Α’ 274, όπως ισχύει).
Περαιτέρω, στην περ. β’ της κατηγορίας 3 προσήκει η
αντικατάσταση της λέξης «άμεσα» με τη λέξη «παραχρήμα», στην ίδια δε παρ. 4 άρθρου 4 και, ειδικότερα,
στο εδάφιο 7 αυτής ενδείκνυται η προσθήκη της λέξης
«εγγράφως» στη φράση «διατυπώνει τους λόγους της
διαφωνίας».
12. Επειδή, εξάλλου, προτείνεται νέα διατύπωση του
άρθρου 5 που αφορά τις δικασίμους κατά το χρονικό διάστημα των εορτών. Προτείνεται, επίσης, νέα διατύπωση
του άρθρου 6 αναφορικά με τη σύνθεση των θερινών
τμημάτων και το αντικείμενο των υπ’ αυτών εκδικαζόμενων διαφορών. Οι προτεινόμενες ρυθμίσεις δεν προ-
καλούν παρατηρήσεις και τίθενται νομίμως.
13. Επειδή, εξάλλου, στο άρθρο 7 τίθεται ρύθμιση που
αφορά την υπηρεσιακή σφραγίδα του Δικαστηρίου, στο
δε άρθρο 8, ρύθμιση που αφορά τη σύγκληση της Ολομέλειας του Δικαστηρίου. Οι ως άνω διατάξεις δεν προ-
καλούν παρατηρήσεις.
14. Επειδή, ακολούθως, με την ίδια απόφαση της Ολομέλειας του ως άνω Δικαστηρίου επαναλαμβάνεται η
ρύθμιση του άρθρου 9 του υφιστάμενου Κανονισμού,
που αφορά την υπογραφή των πρακτικών συνεδρίασης
και των αποφάσεων της Ολομέλειας του Δικαστηρίου,
και ορίζεται ότι: «Τα πρακτικά συνεδριάσεως και οι αποφάσεις της Ολομέλειας του Δικαστηρίου υπογράφονται
από όλους τους δικαστές, οι οποίοι παραστάθηκαν κατά
τη συνεδρίαση της Ολομέλειας, και από τον γραμματέα,
εφόσον εξακολουθούν κατά τον χρόνο της υπογραφής
να υπηρετούν στο Δικαστήριο. Οι αποφάσεις της Ολομέλειας ισχύουν και αν ακόμη δεν έχουν υπογραφεί από
ορισμένα μέλη, λόγω δικαιολογημένου κωλύματος, για
το οποίο πρέπει να γίνεται σχετική μνεία». Η τροποποίηση, όμως, αυτή, για την οποία η υπό έγκριση απόφα-
ση δεν διαλαμβάνει κάποια ειδικότερη αιτιολογία, δεν
είναι νόμιμη, διότι το ζήτημα αυτό ρυθμίζεται πλήρως
από το νομοθέτη με τρόπο διαφορετικό από τον προτεινόμενο. Συγκεκριμένα, στην παρ. 9 του άρθρου 15
του Κ.Ο.Δ.Κ.Δ.Λ. ορίζεται ότι για την κατάρτιση των
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1503/07.03.2024
αποφάσεων των ολομελειών των δικαστηρίων, όταν
κρίνουν θέματα διοικητικής φύσης, εφαρμόζονται οι
δικονομικές διατάξεις που ρυθμίζουν τα σχετικά με την
κατάρτιση των αποφάσεων των δικαστηρίων, οι εν λόγω
δε δικονομικές διατάξεις είναι, κατά μεν την εκδίκαση
των ουσιαστικών διαφορών, το άρθρο 191 του Κώδικα
Διοικητικής Δικονομίας (ν. 2717/1999, Α’ 97), στο οποίο
προβλέπεται ότι «το πρωτότυπο της απόφασης υπογράφεται από τον πρόεδρο, τον εισηγητή και το γραμμα-
τέα της έδρας, και, στις μονομελείς συνθέσεις, από το
δικαστή και το γραμματέα», κατά δε την εκδίκαση των
ακυρωτικών διαφορών το άρθρο 306 παρ. 1 του Κώδικα
Πολιτικής Δικονομίας (π.δ. 503/2005, Α’ 182), στο οποίο
προβλέπεται ότι «όποιος είχε διευθύνει τη συζήτηση και
ο γραμματέας υπογράφουν το πρωτότυπο της απόφασης» και το οποίο εφαρμόζεται αναλόγως δυνάμει των
εν συνδυασμώ διατάξεων του άρθρου 4 του ν. 702/1977
(Α’ 268) και του άρθρου 40 του π.δ. 18/1989 (Α’ 8). Κατόπιν
τούτων, η ανωτέρω τροποποίηση δεν εγκρίνεται.
15. Επειδή, επίσης, το άρθρο 10 του Κανονισμού με
τίτλο του άρθρου “Ωράριο λειτουργίας και διάρθρωση των υπηρεσιών της Γραμματείας” έχει το ακόλουθο
περιεχόμενο: «1. Οι συναλλαγές της Γραμματείας με το
κοινό για την κατάθεση δικογράφων ενδίκων βοηθημάτων, μέσων, υπομνημάτων και λοιπών εγγράφων θα
πραγματοποιείται από τις 8.00 έως τις 14:00, με σκοπό
την εύρυθμη λειτουργία της και εν όψει της παρεχόμενης δυνατότητας ηλεκτρονικής κατάθεσης δικογράφων,
δυνάμει των διατάξεων του άρθρου 26 του ν. 5028/2023,
εκτός αν συντρέχουν λόγοι απώλειας δικονομικής προθεσμίας ή έκπτωσης δικονομικού δικαιώματος, οπότε
δύναται το ωράριο όλως εξαιρετικώς να παραταθεί έως
και τις 14.30. 2. Εν όψει του αριθμού των προβλεπόμενων οργανικών θέσεων των υπαλλήλων της Γραμμα-
τείας του Δικαστηρίου που ανέρχονται σε έντεκα (11)
συνολικά, η Γραμματεία αυτού αποτελεί διεύθυνση. Στη
γραμματεία ανήκουν οι δικαστικοί υπάλληλοι όλων των
κλάδων, ειδικοτήτων και κατηγοριών σύμφωνα με τον
Κώδικα Δικαστικών Υπαλλήλων (ν. 4798/2021, Α’ 68) και
εν προκειμένω επτά δικαστικοί υπάλληλοι και τέσσερεις
επιμελητές δικαστηρίων, ενώ διαρθρώνεται ως ακολούθως: α) Διεύθυνση των υπηρεσιών της Γραμματείας,
β) Τμήμα Γραμματείας - Συνεδριάσεων και γ) Γραφείο
Επιμελητών». Η εν λόγω ρύθμιση, η οποία αποσκοπεί
στην εξυπηρέτηση της λειτουργίας των υπηρεσιών του
εν λόγω Δικαστηρίου, ευρίσκει κατ’ αρχήν έρεισμα στην
προαναφερθείσα νομοθετική εξουσιοδότηση του άρθρου 19 παρ. 5 του Κ.Ο.Δ.Κ.Δ.Λ., διότι, κατά την έννοια
της διάταξης αυτής, η καθιέρωση ωραρίου λειτουργίας
της γραμματείας για το κοινό αποτελεί ζήτημα που ανάγεται στην εσωτερική οργάνωση των υπηρεσιών των
δικαστηρίων και στην εύρυθμη διεξαγωγή των εργασιών
τους. Λαμβανομένου δε υπόψη ότι έχει ρυθμιστεί νομοθετικά το ζήτημα της ηλεκτρονικής κατάθεσης δικογρά-
φων (άρθρο 126 παράγραφοι 7 έως 12 Κώδικα Διοικητικής Δικονομίας, όπως ισχύουν, βλ. άρθρο 49 παρ. 2 του
ν. 4055/2012, Α’ 51, άρθρο 76 παρ. 3 του ν. 4635/2019,
Α’ 167, και άρθρο 23 του ν. 5028/2023, Α’ 54), έχει οριστεί
ως ημερομηνία ενάρξεως της διαδικασίας ηλεκτρονικής
καταθέσεως εισαγωγικών δικογράφων κύριας και προσωρινής δικαστικής προστασίας στο Διοικητικό Πρω-
τοδικείο Πύργου η 29η Μαΐου 2018 (βλ. 1647/25.5.2018
απόφαση της Γενικής Επιτρόπου της Επικρατείας των
Τακτικών Διοικητικών Δικαστηρίων) και έχει ξεκινήσει
στο Δικαστήριο αυτό από 24.4.2023 η ηλεκτρονική κατάθεση των παρεπομένων δικογράφων (παρεμβάσεων
και προσθέτων λόγων σε όλες τις διαφορές, ακυρωτικές και ουσίας, οριστικής και προσωρινής προστασί-
ας, βλ. 1216/6.4.2023 απόφαση του Γενικού Επιτρόπου
της Επικρατείας των Τ.Δ.Δ.), νομίμως περιορίζεται με
την επιχειρούμενη ρύθμιση το ωράριο λειτουργίας της
γραμματείας του Δικαστηρίου για το κοινό (πρβ. αποφάσεις της Ολομέλειας του Συμβουλίου της Επικρατείας σε
συμβούλιο 13/2022, 10/2020 κ.ά.). Εξάλλου, δεδομένου
ότι στον Κανονισμό έχει προβλεφθεί μεταβατική διάταξη, σύμφωνα με την οποία η ως άνω διάταξη ισχύει ένα
μήνα μετά τη δημοσίευση του Κανονισμού στην Εφημερίδα της Κυβερνήσεως (άρθρο 17), η σχετική ρύθμιση
δεν προκαλεί παρατηρήσεις (αποφάσεις της Ολομέλειας
του Συμβουλίου της Επικρατείας σε συμβούλιο 13/2022,
10/2020, βλ. και 20/2018 κ.ά.).
16. Επειδή, περαιτέρω, σχετικά με την παρ. 2 του ως
άνω άρθρου 10 παρατηρούνται τα ακόλουθα: Η γραμματεία του Διοικητικού Πρωτοδικείου Πύργου, για την
οποία προβλέπονται συνολικά ένδεκα οργανικές θέσεις
υπαλλήλων, απαρτίζεται κατά τον υφιστάμενο Κανονισμό
από ένα τμήμα, σύμφωνα δε με πρόσφατα στοιχεία, στη
γραμματεία αυτή υπηρετούν συνολικά εννέα υπάλληλοι.
Με την παρ. 2 του ανωτέρω άρθρου του υπό έγκριση
Κανονισμού διατηρείται το τμήμα αυτό της γραμματείας.
Σύμφωνα δε με όσα έγιναν ήδη δεκτά στις σκέψεις 5 και
6, εν όψει του αριθμού των προβλεπόμενων οργανικών
θέσεων υπαλλήλων στο εν λόγω Διοικητικό Πρωτοδικείο
Πύργου (ένδεκα) είναι, κατ’ αρχήν, επιτρεπτή η διατήρηση του ανωτέρω τμήματος στην οικεία γραμματεία,
δεδομένου, άλλωστε, ότι ο συνολικός αριθμός των υπηρετούντων υπαλλήλων σε αυτό (ανερχόμενος σε εννέα),
υπερβαίνει τον ελάχιστο απαιτούμενο αριθμό των πέντε
οργανικών θέσεων.
17. Επειδή, τέλος, προτείνεται η προσθήκη νέων άρθρων και, συγκεκριμένα, άρθρου 11, που αφορά την ορ-
γάνωση και τη λειτουργία της Διεύθυνσης Υπηρεσιών
της Γραμματείας, άρθρου 12, που αφορά την οργάνωση
και τη λειτουργία του Τμήματος Γραμματείας, άρθρου 13,
που αφορά το Γραφείο Επιμελητών, άρθρου 14, που αφορά το Αρχείο του Δικαστηρίου, άρθρου 15, που αφορά
το Γραφείο νομολογίας και άρθρου 16, που αφορά το
Ολοκληρωμένο Σύστημα Διαχείρισης Δικαστικών Υποθέσεων για τη Διοικητική Δικαιοσύνη (Ο.Σ.Δ.Δ.Υ. Δ.Δ.).
Σχετικά με το άρθρο 15, που αφορά το Γραφείο νομολογίας, ενδείκνυται αυτό να τεθεί πριν τις ρυθμίσεις που
αφορούν τη λειτουργία της Γραμματείας, με αναρίθμηση
των λοιπών άρθρων, και όχι στο τέλος του Κανονισμού.
Οι λοιπές των ως άνω ρυθμίσεων δεν προκαλούν παρατηρήσεις.
Διά ταύτα:
Εγκρίνει εν μέρει την 2/2023 απόφαση της Ολομελείας
των Δικαστών του Διοικητικού Πρωτοδικείου Πύργου σε
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1503/07.03.2024
συμβούλιο και αναπέμπει, κατά τα λοιπά, την απόφαση
αυτή στο ίδιο όργανο, προκειμένου να προβεί στις απαιτούμενες τροποποιήσεις, κατά το σκεπτικό.
Για την πιστοποίηση των ανωτέρω συντάχθηκε το παρόν πρακτικό.
Η Πρόεδρος
ΕΥΑΓΓΕΛΙΑ ΝΙΚΑ
Ι
Αριθμ. 29/2023
(2)
Έγκριση της υπ’ αρ. 2/2023 απόφασης της Ολομέλειας του Διοικητικού Πρωτοδικείου Χαλκίδας
που αφορά τη συμπλήρωση των διατάξεων του
Κανονισμού Εσωτερικής Υπηρεσίας του ανωτέρω Δικαστηρίου.
ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ
Σήμερα, στις 31 Οκτωβρίου 2023, ημέρα Τρίτη και ώρα
15:00, συνήλθε στο κατάστημα του Συμβουλίου της Επικρατείας και στην αίθουσα συνεδριάσεων της Ολομελείας
αποτελούμενο από τα μέλη του: Ευαγγελία Νίκα, Πρόεδρο,
Σπυριδούλα Χρυσικοπούλου, Μιχαήλ Πικραμένο, Μαργαρίτα Γκορτζολίδου, Διομήδη Κυριλλόπουλο, Κωνσταντίνο
Κουσούλη, Ηλία Μάζο, Χρήστο Ντουχάνη, Αντιπροέδρους
του Συμβουλίου της Επικρατείας και τους Συμβούλους
Βασίλειο Αραβαντινό, Άννα Καλογεροπούλου, Βαρβάρα
Ραφτοπούλου, Κωνσταντίνα Φιλοπούλου, Δημήτριο Μακρή, Παρασκευή Μπραΐμη, Σοφία Βιτάλη, Βασιλική Κίντζι-
ου, Βικτωρία Πλαπούτα, Δημήτριο Εμμανουηλίδη, Όλγα
Παπαδοπούλου, Μαρία Σωτηροπούλου, Κωνσταντίνα Κονιδιτσιώτου, Χριστίνα Σιταρά, Χρήστο Λιάκουρα, Νικόλαο
Σκαρβέλη, Βασίλειο Ανδρουλάκη, Φραντζέσκα Γιαννακού,
Κωνσταντία Λαζαράκη, Δημήτριο Βασιλειάδη, Αικατερίνη
Ρωξάνα, Κασσιανή Μαρίνου, Μαρίνα-Αλεξάνδρα Τσακάλη, Ελένη Γεωργούτσου, Μαρία Αθανασοπούλου, Άννα
Μπόνου, Γεωργία Ανδριοπούλου, Μαρία Σταματοπούλου,
Βασιλική Μόσχου, Χριστιάνα Μπολόφη, Ιωάννη Μιχαλακόπουλο, Ουρανία Νικολαράκου, Δημήτριο Βανδώρο,
Χρήστο Παπανικολάου, Σταυρούλα Λαμπροπούλου και
Οδυσσέα Σπαχή. Τα λοιπά μέλη, αν και προσκλήθηκαν,
δεν εμφανίσθηκαν, γιατί είχαν κώλυμα. Ο Σύμβουλος
Οδυσσέας Σπαχής παρακολούθησε τη συζήτηση, χωρίς
να καταχωρηθεί η άποψή του, ως νεώτερος, σύμφωνα με
το άρθρο 8 του π.δ. 18/1989 «Κωδικοποίηση διατάξεων
νόμων για το Συμβούλιο της Επικρατείας», προκειμένου
να διατηρηθεί περιττός ο αριθμός των μελών που μετέχουν στην Ολομέλεια. Παρέστη επίσης η Γραμματέας Ελέ-
νη Γκίκα, Προϊσταμένη της Διεύθυνσης της Γραμματείας
του Συμβουλίου της Επικρατείας.
Θέμα της συζήτησης, σύμφωνα με την πρόσκληση της
Προέδρου, ήταν η έγκριση της υπ’ αρ. 2/2023 απόφασης
της Ολομέλειας του Διοικητικού Πρωτοδικείου Χαλκίδας
που αφορά τη συμπλήρωση των διατάξεων του Κανονισμού Εσωτερικής Υπηρεσίας του ανωτέρω Δικαστηρίου.
Η Ολομέλεια άκουσε την εισηγήτρια της υποθέσεως,
Σύμβουλο Επικρατείας Κωνσταντίνα Κονιδιτσιώτου.
Σκέφθηκε κατά τον Νόμο:
1. Επειδή, με το υπ’ αρ. 1946/12.7.2023 έγγραφο της
Προέδρου που διευθύνει το Διοικητικό Πρωτοδικείο
Χαλκίδας διαβιβάσθηκε στο Συμβούλιο της Επικρατείας
προς έγκριση η υπ’ αρ. 2/2023 απόφαση της Ολομέλειας
των δικαστών του ανωτέρω Δικαστηρίου σε συμβούλιο, με την οποία αποφασίστηκε η συμπλήρωση των
διατάξεων του ισχύοντος Κανονισμού της Εσωτερικής
Υπηρεσίας του εν λόγω Δικαστηρίου. Ήδη, κατόπιν της
από 19.10.2023 πρόσκλησης της Προέδρου του Συμβουλίου της Επικρατείας, εισάγεται προς έγκριση η απόφαση
αυτή.
2. Επειδή, με τον ν. 4938/2022 θεσπίσθηκε ο νέος
«Κώδικας Οργανισμού Δικαστηρίων και Κατάστασης
Δικαστικών Λειτουργών» (Κ.Ο.Δ.Κ.Δ.Λ.) (Α’ 109), στο άρθρο 19 του οποίου ορίζεται ότι: «1. Με την επιφύλαξη
του άρθρου 27, κάθε δικαστήριο... καταρτίζει κανονισμό εσωτερικής υπηρεσίας, ο οποίος συμπληρώνεται,
τροποποιείται ή αντικαθίσταται, όταν επιβάλλεται από
υπηρεσιακές ανάγκες. 2. Ο κανονισμός καταρτίζεται, συμπληρώνεται, τροποποιείται ή αντικαθίσταται ως εξής:
α. των δικαστηρίων... από τις ολομέλειες αυτών, … 5.
α) Ο κανονισμός ορίζει ιδίως: αα) Τα τμήματα των δικαστηρίων..., τον τρόπο συγκρότησής τους, το χρονικό
διάστημα παραμονής των δικαστικών λειτουργών σε
κάθε τμήμα και την κατανομή των υποθέσεων σε αυτά,
αβ) τον αριθμό των δικασίμων και των υποθέσεων ανά
δικάσιμο, αγ) ζητήματα που αφορούν στη χρέωση των
υποθέσεων ανά δικαστικό λειτουργό από τον πρόεδρο
του οικείου τμήματος και αδ) οποιοδήποτε ζήτημα ανάγεται στην εσωτερική οργάνωση των υπηρεσιών των
δικαστηρίων... και στην εύρυθμη διεξαγωγή των εργασιών τους. β) Οι ρυθμίσεις του κανονισμού ως προς τον
τρόπο χρέωσης των υποθέσεων διασφαλίζουν την ποιοτική και αποδοτική άσκηση του δικαιοδοτικού έργου,
λαμβανομένων υπόψη των ιδιαίτερων συνθηκών κάθε
δικαστηρίου... και της στελέχωσης αυτών. Στον κανονισμό προβλέπεται κατώτατος και ανώτατος αριθμός
υποθέσεων που χρεώνονται ανά δικαστικό... λειτουργό.
O αριθμός αυτός, σε περίπτωση ύπαρξης πλειόνων τμημάτων στο δικαστήριο..., διαφοροποιείται με βάση τη
σοβαρότητα και τη δυσχέρεια των υποθέσεων εκάστου
τμήματος. Ο κανονισμός διασφαλίζει ότι κατά τη χρέωση
των υποθέσεων λαμβάνεται μέριμνα, ώστε αυτή να είναι
καταρχήν ίση κατ’ αριθμό, σοβαρότητα και δυσχέρεια ως
προς όλους τους υπηρετούντες στο τμήμα δικαστές...,
και δύναται να προβλέπει κατ’ εξαίρεση μειωμένη χρέωση, όπου ο νόμος το επιβάλλει ή ενόψει της ανάθεσης
σε δικαστικό... λειτουργό και άλλων καθηκόντων. Προς
τον σκοπό της ισομερούς κατανομής υποθέσεων, με τον
κανονισμό θεσπίζεται σύστημα με το οποίο κατατάσσονται οι υποθέσεις, ανάλογα με τη σοβαρότητα και τη
δυσχέρειά τους, υποχρεωτικά και αποκλειστικά από το
ένα (1) που αντιστοιχεί στην λιγότερο απαιτητική έως
το πέντε (5) που αντιστοιχεί στην πιο απαιτητική.... Προκειμένου να εισαχθεί για πρώτη φορά το σύστημα του
προηγουμένου εδαφίου, οι κανονισμοί των δικαστηρίων
τροποποιούνται αναλόγως πριν από την έναρξη του δικαστικού έτους 2023-2024. 6. … 7. Οι κανονισμοί και οι
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1503/07.03.2024
τροποποιήσεις τους υποβάλλονται αμέσως στις οικείες
ολομέλειες των ανώτατων δικαστηρίων, οι οποίες έχουν
δικαίωμα συμπλήρωσης, τροποποίησης ή ακύρωσης αυτών, ως προς όλα τα σημεία και ειδικότερα ως προς τον
αριθμό των δικασίμων και των υποθέσεων που προσδιορίζονται σε κάθε δικάσιμο. Οι κανονισμοί ισχύουν μόνο
μετά την τελική έγκρισή τους από τις ολομέλειες των
ανώτατων δικαστηρίων και, αφού διαβιβαστούν στον
Υπουργό Δικαιοσύνης, δημοσιεύονται στην Εφημερίδα
της Κυβερνήσεως», στο άρθρο 104 ότι: «Οι ολομέλειες
των ανώτατων δικαστηρίων, προκειμένου να διασφαλίσουν το ενιαίο μέτρο και την αποτελεσματικότητα της
επιθεώρησης των δικαστηρίων και εισαγγελιών, των διευθυνόντων τους και των λοιπών δικαστικών λειτουρ-
γών, καταρτίζουν με απόφασή τους ενιαίο πλαίσιο οδηγιών, πρακτικών και κατευθύνσεων τους προς το οικείο
Συμβούλιο Επιθεώρησης και τους επιθεωρητές για την
άσκηση των αρμοδιοτήτων τους....» και στο άρθρο 129
ότι: «… 8. Οι κανονισμοί των δικαστηρίων για την εφαρμογή του συστήματος της ισομερούς κατανομής των
υποθέσεων της παρ. 5 του άρθρου 19, τροποποιούνται
αναλόγως πριν από την έναρξη του δικαστικού έτους
2023-2024».
3. Επειδή, η Ολομέλεια του Συμβουλίου της Επικρατείας σε συμβούλιο, κατά τον έλεγχο Κανονισμού εσω-
τερικής υπηρεσίας διοικητικού δικαστηρίου, χωρίς να
υποκαθίσταται, κατ’ αρχήν, στην κρίση των δικαστών
της ολομέλειας του οικείου δικαστηρίου, ελέγχει κατά
πόσον οι συγκεκριμένες διατάξεις υπηρετούν το σκοπό
της εύρυθμης και αποτελεσματικής λειτουργίας του και
υποδεικνύει, όπου χρειάζεται, την τροποποίησή τους.
Οι υποδείξεις αυτές δεν έχουν γνωμοδοτικό απλώς χαρακτήρα, αλλά είναι δεσμευτικές ως προς τη θέσπιση
των ρυθμίσεων ή τροποποιήσεων που αποτελούν το
περιεχόμενό τους (υπ’ αρ. 26, 10/2022, 10/2021, 36/2016
κ.ά. αποφάσεις της Ολομέλειας του Συμβουλίου της Επικρατείας σε συμβούλιο).
4. Επειδή, με την υποβληθείσα υπ’ αρ. 2/2023 απόφαση
της Ολομέλειας του ως άνω Δικαστηρίου σε συμβούλιο
επιχειρείται η συμπλήρωση του Κανονισμού Εσωτερικής
Υπηρεσίας του Διοικητικού Πρωτοδικείου Χαλκίδας, ο
οποίος αρχικά είχε εγκριθεί με την απόφαση 3/2002 της
Ολομέλειας των Δικαστών του σε συμβούλιο (Β’ 70/2003)
και τροποποιήθηκε, περαιτέρω, με τις υπ’ αρ. αποφάσεις
2/2015 και 1/2016 της Ολομέλειας των Δικαστών του σε
συμβούλιο, καθώς και τις υπ’ αρ. 30/2015 (Β’ 289/2016) και
18/2016 (Β’ 3624) εγκριτικές αποφάσεις της Ολομέλειας
του Συμβουλίου της Επικρατείας σε συμβούλιο. Ειδικότερα, εν όψει των κατά τα ανωτέρω οριζόμενων στην παρ. 5
του άρθρου 19 του ν. 4398/2022, επιχειρείται η προσθήκη
στο άρθρο 3 του Κανονισμού δύο νέων παραγράφων,
με αριθμό 5 και 6, με το εξής περιεχόμενο: «5. Προς τον
σκοπό της ισομερούς κατανομής υποθέσεων θεσπίζεται
σύστημα με το οποίο κατατάσσονται οι υποθέσεις, ανάλογα με τη σοβαρότητα και τη δυσχέρειά τους, υποχρεωτικά
και αποκλειστικά από το ένα (1) που αντιστοιχεί στη λιγότερο απαιτητική έως το πέντε (5) που αντιστοιχεί στην πιο
απαιτητική, ως εξής: Α) Στο ένα (1) αντιστοιχούν: α) Απαράδεκτες λόγω έλλειψης νομιμοποίησης ή παράβολου
και άλλων τυπικών παραλείψεων καθώς και προδήλως
εκπρόθεσμες, β) υποθέσεις εν συμβουλίω, γ) αναστολές
ουσίας και ακυρωτικές (εκτός από αναστολές που δεν περιορίζονται μόνο στην εξέταση της βλάβης), δ) υποθέσεις
στις οποίες έχει εκλείψει το αντικείμενο, ε) παραπεμπτικές
σε άλλο δικαστήριο (με πάγια νομολογία). Β) Στο δύο (2)
αντιστοιχούν: α) Υποθέσεις για τις οποίες υπάρχει νομολογία Σ.τ.Ε. ή Τ.Δ.Δ., β) αναστολές που δεν περιορίζονται
στην εξέταση της βλάβης, γ) καταργήσεις δίκης, δ) παραπεμπτικές σε άλλο δικαστήριο, ε) υποθέσεις των οποίων
αναστέλλεται η εκδίκαση, κατ’ εφαρμογή του άρθρου 1
παρ. 1 - 2 του ν. 3900/2010. Γ) Στο τρία (3) αντιστοιχούν:
α) Υποθέσεις με έντονο πολιτικό - κοινωνικό ενδιαφέρον,
β) υποθέσεις που πρέπει να διεκπεραιωθούν άμεσα είτε
επειδή το ορίζει ο νόμος, είτε λόγω της φύσης της υπόθεσης κατά την κρίση του Δικαστηρίου, γ) υποθέσεις με
περίπλοκο πραγματικό, με περισσότερους διαδίκους ή/
και προσβαλλόμενες πράξεις και περισσότερα αιτήματα. Δ) Στο τέσσερα (4) αντιστοιχούν: α) Υποθέσεις χωρίς
νομολογία ή υποθέσεις που καταλήγουν σε ανατροπή
της υφιστάμενης νομολογίας, β) υποθέσεις με ιδιαίτερα
περίπλοκο πραγματικό (ιδίως αγωγές, προσφυγές με φορολογικό αντικείμενο), με μεγάλο αριθμό διαδίκων ή/και
προσβαλλόμενων πράξεων και διαφορετικά - περίπλοκα
αιτήματα, γ) συνδυασμός των περιπτώσεων του 3. Ε) Στο
πέντε (5) αντιστοιχούν: α) Υποθέσεις χωρίς νομολογία
που θέτουν ζητήματα συνταγματικότητας, δικαίου της
Ε.Σ.Δ.Α., ενωσιακού δικαίου, β) προδικαστικά ερωτήματα,
γ) συνδυασμός των περιπτώσεων του 4. 6. Διαδικασία
αξιολόγησης της σοβαρότητας και δυσχέρειας των υποθέσεων: Α) Η υπόθεση αξιολογείται αρχικώς από τον Πρό-
εδρο του Τμήματος κατά τον ορισμό του εισηγητή στην
τριμελή σύνθεση και τη χρέωση στη μονομελή σύνθεση.
Ελέγχεται κάθε υπόθεση ανάλογα με τα χαρακτηριστικά που εμφανίζει και εντάσσεται σε μία κατηγορία από
τις παραπάνω. Σε περίπτωση που η υπόθεση πρόκειται,
καταρχήν, να ενταχθεί σε κατώτερη κατηγορία, πλην εμφανίζει χαρακτηριστικά και ανώτερης κατηγορίας, εντάσ-
σεται στην ανώτερη. Μέχρι τη συζήτηση της υπόθεσης, ο
δικαστής που έχει ορισθεί ή χρεωθεί μπορεί να προτείνει
στον Πρόεδρο την αλλαγή της αρχικής αξιολόγησης και
εκείνος αποφασίζει εκ νέου. Β) Επιβεβαίωση της ως άνω
αξιολόγησης από τον δικαστή της μονομελούς σύνθεσης
κατά την δημοσίευση της απόφασης. Σε περίπτωση που
διαφωνεί με την αξιολόγηση του Προέδρου, διατυπώνει
τους λόγους της διαφωνίας και ο Πρόεδρος του Τμήματος αποφασίζει εκ νέου. Γ) Επιβεβαίωση ή ανατροπή της
αρχικής αξιολόγησης από τον Πρόεδρο του Τμήματος
κατά την δημοσίευση της τριμελούς σύνθεσης, λαμβάνοντας υπόψη και σχετική σημείωση του εισηγητή ως προς
τον βαθμό δυσκολίας της υπόθεσης κατά την παράδοση
του σχεδίου». Για την έγκριση, όμως, από την Ολομέλεια
του Συμβουλίου της Επικρατείας σε συμβούλιο, κατά τις
διατάξεις του άρθρου 19 παρ. 7 του Κ.Ο.Δ.Κ.Δ.Λ., των Κανονισμών εσωτερικής λειτουργίας των διοικητικών δικα-
στηρίων και, προκειμένου να διασφαλισθεί η με ενιαίο
κατά το δυνατόν τρόπο άσκηση από τις οικείες ολομέλειες της αρμοδιότητάς τους για την καθιέρωση του ως
άνω συστήματος της ισομερούς χρέωσης των υποθέσεων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1503/07.03.2024
χάριν της εύρυθμης και αποτελεσματικής λειτουργίας της
Διοικητικής Δικαιοσύνης, καθώς και για τη διασφάλιση
του ενιαίου μέτρου κρίσης κατά την επιθεώρηση των
δικαστών, οι οικείες ρυθμίσεις των Κανονισμών ενδείκνυται να μην αποκλίνουν ουσιωδώς, αλλά, κατ’ αρχήν,
οφείλουν να στοιχούν προς τα κριτήρια κατάταξης, τα
οποία περιελήφθησαν -με σκοπό, μεταξύ άλλων, και την
υποβοήθηση του έργου των ολομελειών των διοικητικών
δικαστηρίων- στο Παράρτημα 1, του Ενιαίου Πλαισίου Κατευθύνσεων, Οδηγιών και Πρακτικών για την επιθεώρηση
των Τακτικών Διοικητικών Δικαστηρίων, το οποίο καταρτίστηκε με την υπ’ αρ. 19/2023 απόφαση της Ολομέλειας
του Συμβουλίου της Επικρατείας σε συμβούλιο βάσει της
κατά το άρθρο 104 του Κ.Ο.Δ.Κ.Δ.Λ. αρμοδιότητάς της.
Εν όψει των ανωτέρω, από την ως άνω κατηγορία 1 της
προτεινόμενης κατάταξης των υποθέσεων ανάλογα με τη
σοβαρότητα και τη δυσχέρειά τους πρέπει να απαλειφθεί
η περίπτωση της έλλειψης νομιμοποίησης (περ. α’). Επίσης, πρέπει από την κατηγορία 2 να απαλειφθεί η περ. ε’
«υποθέσεις των οποίων αναστέλλεται η εκδίκαση, κατ’
εφαρμογή του άρθρου 1 παρ. 1-2 του ν. 3900/2010» και
από την κατηγορία 3 να διαγραφεί η περ. γ’ «υποθέσεις με
περίπλοκο πραγματικό, με ή/και προσβαλλόμενες πράξεις με περισσότερους διαδίκους και περισσότερα αιτή-
ματα». Εξάλλου, στην κατηγορία 4 από την περ. β’ πρέπει
να διαγραφεί η φράση «με μεγάλο αριθμό διαδίκων ή/και
προσβαλλόμενων πράξεων και διαφορετικά- περίπλοκα
αιτήματα». Επίσης, στην περ. β’ της ίδιας κατηγορίας 3
προσήκει η αντικατάσταση της λέξης «άμεσα» με τη λέξη
«παραχρήμα». Τέλος, στην παρ. 6 του ανωτέρω άρθρου 3
και, ειδικότερα, στο δεύτερο εδάφιο του στοιχ. Β αυτής
ενδείκνυται η προσθήκη της λέξης «εγγράφως» στη φράση «διατυπώνει τους λόγους της διαφωνίας».
Διά ταύτα:
Εγκρίνει εν μέρει την 2/2023 απόφαση της Ολομέλειας
των Δικαστών του Διοικητικού Πρωτοδικείου Χαλκίδας
σε συμβούλιο και αναπέμπει αυτήν κατά τα λοιπά στο
ίδιο όργανο, προκειμένου να προβεί στις απαιτούμενες
τροποποιήσεις, κατά το σκεπτικό.
Για την πιστοποίηση των ανωτέρω συντάχθηκε το παρόν πρακτικό.
Η Πρόεδρος
ΕΥΑΓΓΕΛΙΑ ΝΙΚΑ
Ι
Αριθμ. 30/2023
(3)
Έγκριση της υπ’ αρ. 2/2023 απόφασης της Ολομέλειας του Διοικητικού Πρωτοδικείου Ναυπλί-
ου που αφορά την τροποποίηση και συμπλήρωση των διατάξεων του Κανονισμού Εσωτερικής
Υπηρεσίας του ανωτέρω Δικαστηρίου.
ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ
Σήμερα, στις 31 Οκτωβρίου 2023, ημέρα Τρίτη και
ώρα 15:00, συνήλθε στο κατάστημα του Συμβουλίου
της Επικρατείας και στην αίθουσα συνεδριάσεων της
Ολομελείας αποτελούμενο από τα μέλη του: Ευαγγελία
Νίκα, Πρόεδρο, Σπυριδούλα Χρυσικοπούλου, Μιχαήλ
Πικραμένο, Μαργαρίτα Γκορτζολίδου, Διομήδη Κυριλλόπουλο, Κωνσταντίνο Κουσούλη, Ηλία Μάζο, Χρήστο
Ντουχάνη, Αντιπροέδρους του Συμβουλίου της Επικρατείας και τους Συμβούλους Βασίλειο Αραβαντινό, Άννα
Καλογεροπούλου, Βαρβάρα Ραφτοπούλου, Κωνσταντίνα
Φιλοπούλου, Δημήτριο Μακρή, Παρασκευή Μπραΐμη,
Σοφία Βιτάλη, Βασιλική Κίντζιου, Βικτωρία Πλαπούτα,
Δημήτριο Εμμανουηλίδη, Όλγα Παπαδοπούλου, Μαρία
Σωτηροπούλου, Κωνσταντίνα Κονιδιτσιώτου, Χριστίνα
Σιταρά, Χρήστο Λιάκουρα, Νικόλαο Σκαρβέλη, Βασίλειο Ανδρουλάκη, Φραντζέσκα Γιαννακού, Κωνσταντία
Λαζαράκη, Δημήτριο Βασιλειάδη, Αικατερίνη Ρωξάνα,
Κασσιανή Μαρίνου, Μαρίνα-Αλεξάνδρα Τσακάλη, Ελένη
Γεωργούτσου, Μαρία Αθανασοπούλου, Άννα Μπόνου,
Γεωργία Ανδριοπούλου, Μαρία Σταματοπούλου, Βασιλική Μόσχου, Χριστιάνα Μπολόφη, Ιωάννη Μιχαλα-
κόπουλο, Ουρανία Νικολαράκου, Δημήτριο Βανδώρο,
Χρήστο Παπανικολάου, Σταυρούλα Λαμπροπούλου και
Οδυσσέα Σπαχή. Τα λοιπά μέλη, αν και προσκλήθηκαν,
δεν εμφανίσθηκαν, γιατί είχαν κώλυμα. Ο Σύμβουλος
Οδυσσέας Σπαχής παρακολούθησε τη συζήτηση, χωρίς
να καταχωρηθεί η άποψή του, ως νεώτερος, σύμφωνα με
το άρθρο 8 του π.δ. 18/1989 «Κωδικοποίηση διατάξεων
νόμων για το Συμβούλιο της Επικρατείας», προκειμένου
να διατηρηθεί περιττός ο αριθμός των μελών που μετέχουν στην Ολομέλεια. Παρέστη επίσης η Γραμματέας
Ελένη Γκίκα, Προϊσταμένη της Διεύθυνσης της Γραμματείας του Συμβουλίου της Επικρατείας.
Θέμα της συζήτησης, σύμφωνα με την πρόσκληση
της Προέδρου, ήταν η έγκριση της 2/2023 απόφασης
της Ολομέλειας του Διοικητικού Πρωτοδικείου Ναυπλίου που αφορά την τροποποίηση και συμπλήρωση των
διατάξεων του Κανονισμού Εσωτερικής Υπηρεσίας του
ανωτέρω Δικαστηρίου.
Η Ολομέλεια άκουσε την εισηγήτρια της υποθέσεως,
Σύμβουλο Επικρατείας Κωνσταντίνα Κονιδιτσιώτου.
Σκέφθηκε κατά τον Νόμο:
1. Επειδή, με το 504/11.7.2023 έγγραφο της Προέδρου
που διευθύνει το Διοικητικό Πρωτοδικείο Ναυπλίου διαβιβάσθηκε στο Συμβούλιο της Επικρατείας προς έγκρι-
ση η 2/2023 απόφαση της Ολομέλειας των δικαστών
του ανωτέρω Δικαστηρίου σε συμβούλιο, με την οποία
αποφασίστηκε η τροποποίηση, συμπλήρωση και κωδικοποίηση των διατάξεων του ισχύοντος Κανονισμού της
Εσωτερικής Υπηρεσίας του εν λόγω Δικαστηρίου. Ήδη,
κατόπιν της από 19.10.2023 πρόσκλησης της Προέδρου
του Συμβουλίου της Επικρατείας, εισάγεται προς έγκριση
η απόφαση αυτή.
2. Επειδή, με τον ν. 4938/2022 θεσπίσθηκε ο νέος
«Κώδικας Οργανισμού Δικαστηρίων και Κατάστασης
Δικαστικών Λειτουργών» (Κ.Ο.Δ.Κ.Δ.Λ.) (Α’ 109), στο άρθρο 19 του οποίου ορίζεται ότι: «1. Με την επιφύλαξη
του άρθρου 27, κάθε δικαστήριο... καταρτίζει κανονισμό εσωτερικής υπηρεσίας, ο οποίος συμπληρώνεται,
τροποποιείται ή αντικαθίσταται, όταν επιβάλλεται από
υπηρεσιακές ανάγκες. 2. Ο κανονισμός καταρτίζεται,
συμπληρώνεται, τροποποιείται ή αντικαθίσταται ως
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1503/07.03.2024
εξής: α. Των δικαστηρίων... από τις ολομέλειες αυτών,
… 5. α) Ο κανονισμός ορίζει ιδίως: αα) Τα τμήματα των
δικαστηρίων..., τον τρόπο συγκρότησής τους, το χρονικό διάστημα παραμονής των δικαστικών λειτουργών
σε κάθε τμήμα και την κατανομή των υποθέσεων σε
αυτά, αβ) τον αριθμό των δικασίμων και των υποθέσεων
ανά δικάσιμο, αγ) ζητήματα που αφορούν στη χρέωση των υποθέσεων ανά δικαστικό λειτουργό από τον
πρόεδρο του οικείου τμήματος και αδ) οποιοδήποτε
ζήτημα ανάγεται στην εσωτερική οργάνωση των υπηρεσιών των δικαστηρίων... και στην εύρυθμη διεξαγωγή
των εργασιών τους. β) Οι ρυθμίσεις του κανονισμού ως
προς τον τρόπο χρέωσης των υποθέσεων διασφαλίζουν
την ποιοτική και αποδοτική άσκηση του δικαιοδοτικού
έργου, λαμβανομένων υπόψη των ιδιαίτερων συνθηκών κάθε δικαστηρίου... και της στελέχωσης αυτών.
Στον κανονισμό προβλέπεται κατώτατος και ανώτατος
αριθμός υποθέσεων που χρεώνονται ανά δικαστικό...
λειτουργό. O αριθμός αυτός, σε περίπτωση ύπαρξης
πλειόνων τμημάτων στο δικαστήριο..., διαφοροποιείται
με βάση τη σοβαρότητα και τη δυσχέρεια των υποθέσεων εκάστου τμήματος. Ο κανονισμός διασφαλίζει ότι
κατά τη χρέωση των υποθέσεων λαμβάνεται μέριμνα,
ώστε αυτή να είναι καταρχήν ίση κατ’ αριθμό, σοβαρότητα και δυσχέρεια ως προς όλους τους υπηρετούντες
στο τμήμα δικαστές..., και δύναται να προβλέπει κατ’
εξαίρεση μειωμένη χρέωση, όπου ο νόμος το επιβάλλει
ή ενόψει της ανάθεσης σε δικαστικό... λειτουργό και
άλλων καθηκόντων. Προς τον σκοπό της ισομερούς
κατανομής υποθέσεων, με τον κανονισμό θεσπίζεται
σύστημα με το οποίο κατατάσσονται οι υποθέσεις, ανάλογα με τη σοβαρότητα και τη δυσχέρειά τους, υποχρε-
ωτικά και αποκλειστικά από το ένα (1) που αντιστοιχεί
στην λιγότερο απαιτητική έως το πέντε (5) που αντιστοιχεί στην πιο απαιτητική.... Προκειμένου να εισαχθεί
για πρώτη φορά το σύστημα του προηγουμένου εδαφίου, οι κανονισμοί των δικαστηρίων τροποποιούνται
αναλόγως πριν από την έναρξη του δικαστικού έτους
2023-2024. 6. … 7. Οι κανονισμοί και οι τροποποιήσεις τους υποβάλλονται αμέσως στις οικείες ολομέλειες
των ανώτατων δικαστηρίων, οι οποίες έχουν δικαίωμα
συμπλήρωσης, τροποποίησης ή ακύρωσης αυτών, ως
προς όλα τα σημεία και ειδικότερα ως προς τον αριθμό
των δικασίμων και των υποθέσεων που προσδιορίζονται σε κάθε δικάσιμο. Οι κανονισμοί ισχύουν μόνο
μετά την τελική έγκρισή τους από τις ολομέλειες των
ανώτατων δικαστηρίων και, αφού διαβιβαστούν στον
Υπουργό Δικαιοσύνης, δημοσιεύονται στην Εφημερίδα
της Κυβερνήσεως», στο άρθρο 104 ότι: «Οι ολομέλειες
των ανώτατων δικαστηρίων, προκειμένου να διασφαλίσουν το ενιαίο μέτρο και την αποτελεσματικότητα
της επιθεώρησης των δικαστηρίων και εισαγγελιών,
των διευθυνόντων τους και των λοιπών δικαστικών λειτουργών, καταρτίζουν με απόφασή τους ενιαίο πλαίσιο
οδηγιών, πρακτικών και κατευθύνσεων τους προς το
οικείο Συμβούλιο Επιθεώρησης και τους επιθεωρητές
για την άσκηση των αρμοδιοτήτων τους....» και στο
άρθρο 129 ότι: «… 8. Οι κανονισμοί των δικαστηρίων για την εφαρμογή του συστήματος της ισομερούς
κατανομής των υποθέσεων της παρ. 5 του άρθρου 19,
τροποποιούνται αναλόγως πριν από την έναρξη του
δικαστικού έτους 2023-2024».
3. Επειδή, η Ολομέλεια του Συμβουλίου της Επικρατείας σε συμβούλιο, κατά τον έλεγχο Κανονισμού εσω-
τερικής υπηρεσίας διοικητικού δικαστηρίου, χωρίς να
υποκαθίσταται, κατ’ αρχήν, στην κρίση των δικαστών
της ολομέλειας του οικείου δικαστηρίου, ελέγχει κατά
πόσον οι συγκεκριμένες διατάξεις υπηρετούν το σκοπό
της εύρυθμης και αποτελεσματικής λειτουργίας του και
υποδεικνύει, όπου χρειάζεται, την τροποποίησή τους.
Οι υποδείξεις αυτές δεν έχουν γνωμοδοτικό απλώς χαρακτήρα, αλλά είναι δεσμευτικές ως προς τη θέσπιση
των ρυθμίσεων ή τροποποιήσεων που αποτελούν το
περιεχόμενό τους (υπ’ αρ. 26, 10/2022, 10/2021, 36/2016
κ.ά. αποφάσεις της Ολομέλειας του Συμβουλίου της Επικρατείας σε συμβούλιο).
4. Επειδή, στην παρ. 1 του άρθρου 11 του Κ.Ο.Δ.Κ.Δ.Λ.
με τίτλο του άρθρου «Γραμματεία των δικαστηρίων και
των εισαγγελιών» ορίζεται ότι: «Σε κάθε δικαστήριο …
λειτουργεί γραμματεία. Η γραμματεία αποτελεί ενιαία
οργανική μονάδα και μπορεί να περιλαμβάνει γενική
διεύθυνση, διευθύνσεις, τμήματα ή γραφεία. Στη γραμματεία ανήκουν οι δικαστικοί υπάλληλοι όλων των κλά-
δων, ειδικοτήτων και κατηγοριών, σύμφωνα με τον Κώδικα των δικαστικών υπαλλήλων (ν. 4798/2021, Α’ 68)».
Εξάλλου, σύμφωνα με τη διάταξη του άρθρου μόνου της
υπ’ αρ. 117830/1987 κοινής απόφασης των Υπουργών
Προεδρίας της Κυβερνήσεως και Δικαιοσύνης (Β’ 719)
περί καθορισμού της αντιστοιχίας των Γραμματειών των
Δικαστικών Υπηρεσιών της Χώρας και των επιμέρους
οργανικών τους μονάδων σε Διεύθυνση, Τμήμα και Αυτοτελές Γραφείο: «1. Η Γραμματεία... των Πρωτοδικείων...
αντιστοιχεί σε Διεύθυνση. 2. Τα Τμήματα στα οποία διαιρούνται οι ως άνω Υπηρεσίες σύμφωνα με τις διατάξεις
του Οργανισμού των Δικαστηρίων αντιστοιχούν σε Τμήματα, εφ’ όσον έχουν ορισθεί να υπηρετούν σ’ αυτά του-
λάχιστον πέντε υπάλληλοι». Ακολούθως, ο ν. 5001/2022
(Α’ 227), στο άρθρο 57 αυτού με τίτλο «Επιλογή προϊσταμένου σε τμήμα της γραμματείας των δικαστηρίων και
των δικαστικών υπηρεσιών - Τροποποίηση άρθρου 143
ν. 4798/2021», όρισε τα ακόλουθα: «Στο άρθρο 143 του
Κώδικα Δικαστικών Υπαλλήλων (ν. 4798/2021, Α’ 68) προστίθεται τρίτο εδάφιο και το άρθρο 143 διαμορφώνεται
ως εξής: “Άρθρο 143 Προϊστάμενοι οργανικών μονάδων.
Προϊστάμενοι των οργανικών μονάδων τοποθετούνται
δικαστικοί υπάλληλοι, σύμφωνα με όσα ορίζονται στα
επόμενα άρθρα. Ως οργανικές μονάδες νοούνται η γενική διεύθυνση, η διεύθυνση και το τμήμα. Στα τμήματα
στα οποία διαιρείται η γραμματεία των δικαστηρίων και
δικαστικών υπηρεσιών που ανήκουν στους τομείς των
περ. α’, β’ και δ’ του άρθρου 18, σύμφωνα με τις διατάξεις
του Κανονισμού εσωτερικής λειτουργίας τους, επιλέγεται
προϊστάμενος, εφόσον ο αριθμός των οργανικών θέσεων των υπαλλήλων στο κάθε τμήμα είναι τουλάχιστον
πέντε (5), ανεξαρτήτως του συνολικού αριθμού των υπηρετούντων σε αυτά”».
5. Επειδή, από το συνδυασμό των παρατεθεισών στην
προηγούμενη σκέψη διατάξεων συνάγεται ότι μία ορΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1503/07.03.2024
γανική μονάδα των γραμματειών των δικαστηρίων της
Χώρας αντιστοιχεί σε τμήμα, εφόσον προβλέπονται σε
αυτήν τουλάχιστον πέντε οργανικές θέσεις υπαλλήλων,
προκειμένου δε να κριθεί εάν δικαιολογείται η διατήρηση τμημάτων της γραμματείας ενός δικαστηρίου,
λαμβάνεται, κατ’ αρχήν, υπόψη ο αριθμός των προβλεπόμενων σε αυτό οργανικών θέσεων υπαλλήλων. Πε-
ραιτέρω, κατά την έννοια της διατάξεως του άρθρου 57
του ν. 5001/2022, σε περίπτωση που ο αριθμός των
υπηρετούντων σε ένα δικαστήριο υπαλλήλων παρουσιάζει μικρές αποκλίσεις σε σχέση με τον αριθμό των
προβλεπόμενων οργανικών θέσεων δεν απαιτείται, κατ’
αρχήν, η οργανωτική αναδιάρθρωση της Γραμματείας
του, δεδομένου ότι δεν είναι νοητό η οργανωτική διάρθρωση των δημοσίων υπηρεσιών να εξαρτάται από
πρόσκαιρες -και ενδεχομένως οφειλόμενες σε τυχαία
γεγονότα- αυξομειώσεις των υπηρετούντων σε αυτές
υπαλλήλων. Εάν, όμως, ο αριθμός των υπηρετούντων
σε ένα δικαστήριο υπαλλήλων υπολείπεται ουσιωδώς
του αριθμού των προβλεπόμενων οργανικών θέσεων, η
οικεία ολομέλεια του ανωτάτου δικαστηρίου, στην οποία
υποβάλλεται προς έγκριση ο κανονισμός εσωτερικής
υπηρεσίας αυτού, είναι αρμόδια να κρίνει εάν, ενόψει
των συγκεκριμένων συνθηκών, δικαιολογείται η διατήρηση όλων των προβλεπομένων τμημάτων γραμματείας
στο εν λόγω δικαστήριο. Και τούτο, διότι ο αριθμός των
υπηρετούντων υπαλλήλων πρέπει, σε κάθε περίπτωση,
να επαρκεί για τη στελέχωση όλων των προβλεπομένων
τμημάτων γραμματείας κατά τρόπον ορθολογικό και διασφαλίζοντα τον έλεγχο και την εύρυθμη λειτουργία τους
(απόφαση Ολομέλειας του Συμβουλίου της Επικρατείας
σε συμβούλιο 6/2023). Μειοψήφησαν οι Αντιπρόεδροι
Μ. Πικραμένος και Κ. Κουσούλης και οι Σύμβουλοι Α.
Αραβαντινός, Β. Ραφτοπούλου, Β. Πλαπούτα, Δ. Εμμανουηλίδης και Κ. Μαρίνου, οι οποίοι υποστήριξαν την
άποψη ότι, προκειμένου να κριθεί εάν δικαιολογείται
η σύσταση και λειτουργία ή η διατήρηση τμημάτων
της γραμματείας ενός δικαστηρίου λαμβάνεται υπόψη
αποκλειστικώς ο αριθμός των προβλεπομένων οργανικών θέσεων, όπως σαφώς προκύπτει από τη διάταξη
του τελευταίου εδαφίου του άρθρου 143 του Κώδικα
Δικαστικών Υπαλλήλων, όπως αυτό προστέθηκε με το
άρθρο 57 του ν. 5001/2022, ο δε αριθμός των υπηρετούντων υπαλλήλων δεν αποτελεί κρίσιμο στοιχείο, δεδο-
μένου ότι δεν είναι νοητό η οργανωτική διάρθρωση των
δημοσίων υπηρεσιών να εξαρτάται από πρόσκαιρες -και
ενδεχομένως οφειλόμενες σε τυχαία γεγονότα- αυξομειώσεις των υπηρετούντων σε αυτές υπαλλήλων.
6. Επειδή, εξάλλου, δεν αποκλείεται, κατ’ αρχήν, από
την έννοια και το σκοπό των παρατιθέμενων στη σκέψη 4 διατάξεων, η δημιουργία ή διατήρηση στη γραμ-
ματεία δικαστηρίου ως υποκείμενης της Διεύθυνσης
οργανωτικής μονάδας ενός μόνον τμήματος, εφόσον
προβλέπονται σε αυτήν πέντε τουλάχιστον οργανικές
θέσεις υπαλλήλων. Μειοψήφησαν οι Αντιπρόεδροι Δ.
Κυριλλόπουλος και Χρ. Ντουχάνης και οι Σύμβουλοι Ά.
Καλογεροπούλου, Ο. Παπαδοπούλου, Β. Ανδρουλάκης,
Β. Μόσχου, Ο. Νικολαράκου και Δ. Βανδώρος, κατά τη
γνώμη των οποίων, τόσο από το γράμμα των ανωτέρω
διατάξεων, που ομιλούν περί της διαίρεσης της γραμματείας σε «τμήματα», όσο και από το σκοπό τους, συνά-
γεται ότι δεν είναι επιτρεπτή η δημιουργία ή διατήρηση
ως οργανωτικής μονάδας ενός μόνον τμήματος στη
γραμματεία δικαστηρίου.
7. Επειδή, εν προκειμένω, με την υπ’ αρ. 2/2023 υποβληθείσα απόφαση της Ολομέλειας του ως άνω Δικαστη-
ρίου σε συμβούλιο επιχειρείται η τροποποίηση, συμπλήρωση και κωδικοποίηση των διατάξεων του Κανονισμού
Εσωτερικής Υπηρεσίας του Διοικητικού Πρωτοδικείου
Ναυπλίου, όπως το κείμενο αυτού διαμορφώθηκε με την
υπ’ αρ. 2/2008 απόφαση της Ολομέλειας των Δικαστών
του σε συμβούλιο (Β’ 891/2009) και τροποποιήθηκε, περαιτέρω, με τις υπ’ αρ. 26, 10/2022, 10/2021, 36/2016 κ.ά.
1/2015 και 1/2016 αποφάσεις της Ολομέλειας των Δικαστών του σε συμβούλιο, καθώς και τις υπ’ αρ. 28/2015
(Β’ 850/2016) και 26/2016 (Β’ 1699/2017), αντιστοίχως,
εγκριτικές αποφάσεις της Ολομέλειας του Συμβουλίου
της Επικρατείας σε συμβούλιο. Ο υπό έγκριση κωδικοποιημένος Κανονισμός αποτελείται από 7 συνολικά άρ-
θρα, τα οποία αναφέρονται στο Τμήμα Συνεδριάσεων
του Δικαστηρίου και το αντικείμενό του (άρθρο 1), στις
ημέρες και ώρες συνεδριάσεων (άρθρο 2), στον προσδιορισμό και τη χρέωση των υποθέσεων στους Δικαστές
(άρθρο 3), στη σύγκληση της Ολομέλειας των Δικαστών
του (άρθρο 4), στις υπηρεσίες των Δικαστών (άρθρο 5),
στον καθορισμό θερινών τμημάτων και τη διάρθρωση
της Γραμματείας (άρθρο 7).
8. Επειδή, ειδικότερα, με την υπ’ αρ. 2/2023 υπό έγκριση απόφαση της Ολομέλειας του ως άνω Δικαστηρίου,
εν όψει και της μείωσης των προβλεπόμενων οργανικών
θέσεων των Πρωτοδικών - Παρέδρων στο δικαστήριο
αυτό, του συνολικού αριθμού αυτών ορισθέντος σε τρεις
(3) με το π.δ. 54/2023 «Ανακατανομή οργανικών θέσεων
Δικαστικών Λειτουργών των Τακτικών Διοικητικών Δικαστηρίων» (Α’ 108), τίθεται στο άρθρο 1 του ισχύοντος
Κανονισμού ο τίτλος «ΤΜΗΜΑ ΣΥΝΕΔΡΙΑΣΕΩΝ ΚΑΙ ΑΝΤΙΚΕΙΜΕΝΟ ΑΥΤΟΥ» και αναδιατυπώνεται το άρθρο αυτό
ως εξής: «Το Διοικητικό Πρωτοδικείο Ναυπλίου, ενόψει
του αριθμού των προβλεπομένων οργανικών θέσεων
δικαστικών λειτουργών (1 Πρόεδρος Πρωτοδικών Δ.Δ.
και 3 Πρωτοδίκες και Πάρεδροι Δ.Δ.), θα λειτουργεί σε
ένα Τμήμα συνεδριάσεων, μονομελούς και τριμελούς
σύνθεσης, το οποίο θα εκδικάζει τις κάθε φύσεως διοικητικές διαφορές ουσίας και τις ακυρωτικές διαφορές
που σύμφωνα με τον νόμο υπάγονται στη δικαιοδοσία των τακτικών διοικητικών δικαστηρίων και στην
αρμοδιότητά του. Επίσης, θα εκδικάζει σε συμβούλιο,
υπό μονομελή ή τριμελή σύνθεση, αιτήσεις για παροχή
προσωρινής δικαστικής προστασίας (άρθρα 200 επ. του
ν. 2717/1999 - Κ.Διοικ.Δ. και 52 του π.δ. 18/1989) καθώς
και τις υποθέσεις που εισάγονται σε αυτό, σύμφωνα με
τις κείμενες διατάξεις». Πέραν της αντικατάστασης του
μέλλοντος χρόνου με ενεστώτα, που αρμόζει στο κανονιστικό της περιεχόμενο, η ρύθμιση αυτή δεν προκαλεί
άλλες παρατηρήσεις και πρέπει να εγκριθεί.
9. Επειδή, περαιτέρω, προτείνεται η τροποποίηση του
άρθρου 2 του ισχύοντος Κανονισμού με την εισαγωγή
του τίτλου «ΗΜΕΡΕΣ ΚΑΙ ΩΡΕΣ ΣΥΝΕΔΡΙΑΣΕΩΝ» και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1503/07.03.2024
την προσθήκη τρίτου εδαφίου στην παρ. 1 αυτού με το
εξής περιεχόμενο: «Κατ’ εξαίρεση, σε περίπτωση εισαγωγής στο Δικαστήριο υποθέσεων που ως εκ της φύσης
τους έχουν επείγοντα χαρακτήρα (π.χ. πλειστηριασμοί,
εκλογικές διαφορές), ο Πρόεδρος που διευθύνει το Δικαστήριο δύναται να ορίζει εμβόλιμη δικάσιμο (εκτός των
προκαθορισμένων) για οποιαδήποτε άλλη ημέρα της
κάθε εβδομάδας αλλά πάντοτε την ίδια ώρα συνεδρίασης τριμελούς και μονομελούς σύνθεσης». Η ρύθμιση
αυτή, πέραν της διαγραφής για νομοτεχνικούς λόγους
της φράσης «αλλά πάντοτε», δεν προκαλεί παρατηρήσεις και πρέπει να εγκριθεί.
10. Επειδή, ακολούθως, στο άρθρο 3 του ισχύοντος
Κανονισμού τίθεται ο τίτλος «ΠΡΟΣΔΙΟΡΙΣΜΟΣ ΚΑΙ ΑΡΙΘΜΟΣ ΥΠΟΘΕΣΕΩΝ ΑΝΑ ΔΙΚΑΣΙΜΟ ΚΑΙ ΔΙΚΑΣΤΗ» και επι-
χειρείται η προσθήκη σε αυτό νέας παραγράφου, υπό τον
αριθμό 1, με το εξής περιεχόμενο: «1. Ο προσδιορισμός
και η χρέωση υποθέσεων στους δικαστές ενεργείται από
τον Πρόεδρο που διευθύνει το Δικαστήριο και σε περίπτωση απουσίας ή κωλύματος αυτού από τον νόμιμο
αναπληρωτή του», η κατάργηση της παρ. 3 αναφορικά
με τη χρέωση των Παρέδρων και η, μετά ταύτα, αναρίθμηση των παρ. 1 και 2 σε 2 και 3, αντίστοιχα. Οι ρυθμί-
σεις αυτές δεν προκαλούν παρατηρήσεις και πρέπει να
εγκριθούν. Επιπλέον, στην παρ. 2 του άρθρου 3 αντικαθίσταται ο όρος «δικαστικών διακοπών» με τον όρο
«θερινών τμημάτων», στη δε παρ. 3α του ιδίου άρθρου 3
επιχειρείται η αντικατάσταση του εντός παρενθέσεως
χωρίου «άρθρο 15 παρ. 7 περ. β’, υποπερ. δδ’ σε συνδυασμό με τη διάταξη της περ. γ’ της ίδιας παραγράφου
του εν λόγω άρθρου του Κ.Ο.Δ.Κ.Δ.Λ., όπως ισχύουν»
με το χωρίο «άρθρο 17 παρ. 7 περ. β’, υποπερ. βδ’, σε
συνδυασμό με τη διάταξη της περ. γ’ της ίδιας παρ. του
εν λόγω άρθρου του Κ.Ο.Δ.Κ.Δ.Λ., όπως ισχύουν». Εν
όψει της θέσεως σε ισχύ του νέου Κ.Ο.Δ.Κ.Δ.Λ., νομίμως
επιχειρείται η επικαιροποίηση των διατάξεων του Κανονισμού με την αντικατάσταση των διατάξεων του κα-
ταργηθέντος ν. 1756/1988 από τις αντίστοιχες διατάξεις
του ήδη ισχύοντος Κ.Ο.Δ.Κ.Δ.Λ. (ν. 4938/2022), καθώς
και η αντικατάσταση του όρου «Τμήματα Διακοπών» με
τον όρο «Θερινά Τμήματα» εν όψει του άρθρου 12 του
ν. 4938/2022 (απόφαση της Ολομέλειας του Συμβουλίου
της Επικρατείας σε συμβούλιο 26/2022).
11. Επειδή, εξάλλου, εν όψει των κατά τα ανωτέρω οριζόμενων στην παρ. 5 του άρθρου 19 του ν. 4398/2022,
επιχειρείται η προσθήκη στο άρθρο 3 του Κανονισμού
νέας παραγράφου με αριθμό 6 με το εξής περιεχόμενο: «6. A. Ενόψει του άρθρου 19 παρ. 5 περ. β’ του
Κ.Ο.Δ.Κ.Δ.Λ. και προς τον σκοπό της ισομερούς κατανομής των υποθέσεων, αυτές κατατάσσονται ανάλογα με
τη σοβαρότητα και τη δυσχέρειά τους υποχρεωτικά και
αποκλειστικά από το ένα (1) που αντιστοιχεί στη λιγότερο απαιτητική έως το πέντε (5) που αντιστοιχεί στην
πιο απαιτητική. Ειδικότερα, κατατάσσονται: 1) Με βαθμό
σοβαρότητας- δυσχέρειας 1: α) Υποθέσεις απαράδεκτες
λόγω έλλειψης νομιμοποίησης ή παράβολου και άλλων
τυπικών παραλείψεων καθώς και προδήλως εκπρόθεσμες, β) υποθέσεις εν συμβουλίω, γ) αναστολές ουσίας
και ακυρωτικές (εκτός από αναστολές που δεν περιορίζονται μόνο στην εξέταση της βλάβης), δ) υποθέσεις
στις οποίες έχει υποβληθεί παραίτηση από το ένδικο
βοήθημα ή μέσο ή έχει προδήλως εκλείψει το αντικείμενό τους, ε) παραπεμπτικές σε άλλο δικαστήριο (με πάγια
νομολογία), 2) με βαθμό σοβαρότητας-δυσχέρειας 2:
α) Υποθέσεις για τις οποίες υπάρχει νομολογία του Σ.τ.Ε.
ή των Τ.Δ.Δ., β) αναστολές που δεν περιορίζονται στην
εξέταση της βλάβης, γ) παραπεμπτικές σε άλλο δικαστήριο, δ) άλλες περιπτώσεις κατάργησης δίκης, πλην της
ως άνω περ. 1) δ), 3) με βαθμό σοβαρότητας-δυσχέρειας
3: α) Υποθέσεις με έντονο πολιτικό - κοινωνικό ενδιαφέρον, β) υποθέσεις που πρέπει να διεκπεραιωθούν άμεσα
είτε επειδή το ορίζει ο νόμος είτε λόγω της φύσης της
υπόθεσης, κατά την κρίση του δικαστηρίου, γ) υποθέσεις
με περίπλοκο πραγματικό, 4) με βαθμό σοβαρότηταςδυσχέρειας 4: α) Υποθέσεις χωρίς νομολογία ή υποθέσεις
που καταλήγουν σε ανατροπή της υφιστάμενης νομολογίας, β) υποθέσεις με ιδιαίτερα περίπλοκο πραγματικό
(ιδίως αγωγές), με μεγάλο αριθμό διαδίκων και διαφορετικά - περίπλοκα αιτήματα, γ) συνδυασμός των περιπτώ-
σεων του 3 και 5) με βαθμό σοβαρότητας-δυσχέρειας
5: α) Υποθέσεις χωρίς νομολογία που θέτουν ζητήματα
συνταγματικότητας, δικαίου της Ε.Σ.Δ.Α. και ενωσιακού
δικαίου, β) προδικαστικά ερωτήματα, γ) συνδυασμός των
περιπτώσεων του 4. Β. Διαδικασία αξιολόγησης της σοβαρότητας και δυσχέρειας των υποθέσεων: 1. Η υπόθεση
αξιολογείται αρχικώς από τον πρόεδρο του τμήματος
κατά τον ορισμό του εισηγητή, τόσο στην τριμελή, όσο
και στη μονομελή σύνθεση. Ελέγχεται κάθε υπόθεση
ανάλογα με τα χαρακτηριστικά που εμφανίζει και εντάσσεται σε μία κατηγορία από τις παραπάνω. Σε περίπτω-
ση που η υπόθεση πρόκειται, καταρχήν, να ενταχθεί σε
κατώτερη κατηγορία, πλην εμφανίζει χαρακτηριστικά
και ανώτερης κατηγορίας, εντάσσεται στην ανώτερη.
Μέχρι τη συζήτηση της υπόθεσης, ο δικαστής που έχει
οριστεί εισηγητής μπορεί να προτείνει στον πρόεδρο την
αλλαγή της αρχικής αξιολόγησης και εκείνος αποφασίζει
εκ νέου. 2. Επιβεβαίωση της ως άνω αξιολόγησης από
τον δικαστή της μονομελούς σύνθεσης κατά τη δημοσίευση της απόφασης. Σε περίπτωση που διαφωνεί με την
αξιολόγηση του προέδρου, διατυπώνει τους λόγους της
διαφωνίας και ο πρόεδρος του τμήματος αποφασίζει εκ
νέου. 3. Επιβεβαίωση ή ανατροπή της αρχικής αξιολόγησης από τον πρόεδρο του τμήματος κατά τη δημοσίευση
της απόφασης της τριμελούς σύνθεσης, λαμβάνοντας
υπόψη και τη σχετική σημείωση του εισηγητή ως προς
τον βαθμό δυσκολίας της υπόθεσης κατά την παράδοση
του σχεδίου. 4. Για την αναθεώρηση της αρχικής αξιολόγησης, λαμβάνονται υπόψη κριτήρια, η εκτίμηση των
οποίων δεν ήταν δυνατή κατά το στάδιο του ορισμού
εισηγητή της υπόθεσης (όπως, η απόρριψη τελικά του
ενδίκου βοηθήματος για τυπικό λόγο, η παραπομπή της
υπόθεσης σε άλλο Δικαστήριο, η κατάργηση δίκης, η επίλυση νομικού ζητήματος κατόπιν πιλοτικής - πρότυπης
δίκης, τα ογκώδη στοιχεία της δικογραφίας, η κατάθεση πρόσθετων λόγων, η κατάθεση παρέμβασης)». Για
την έγκριση, όμως, από την Ολομέλεια του Συμβουλίου
της Επικρατείας σε συμβούλιο, κατά τις διατάξεις του
άρθρου 19 παρ. 7 του Κ.Ο.Δ.Κ.Δ.Λ., των Κανονισμών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1503/07.03.2024
εσωτερικής λειτουργίας των διοικητικών δικαστηρίων
και, προκειμένου να διασφαλισθεί η με ενιαίο κατά το
δυνατόν τρόπο άσκηση από τις οικείες ολομέλειες της
αρμοδιότητάς τους για την καθιέρωση του ως άνω συστήματος της ισομερούς χρέωσης των υποθέσεων χά-
ριν της εύρυθμης και αποτελεσματικής λειτουργίας της
Διοικητικής Δικαιοσύνης, καθώς και για τη διασφάλιση
του ενιαίου μέτρου κρίσης κατά την επιθεώρηση των
δικαστών, οι οικείες ρυθμίσεις των Κανονισμών ενδείκνυται να μην αποκλίνουν ουσιωδώς, αλλά, κατ’ αρχήν,
οφείλουν να στοιχούν προς τα κριτήρια κατάταξης, τα
οποία περιελήφθησαν -με σκοπό, μεταξύ άλλων, και
την υποβοήθηση του έργου των ολομελειών των διοικητικών δικαστηρίων- στο Παράρτημα 1 του Ενιαίου
Πλαισίου Κατευθύνσεων, Οδηγιών και Πρακτικών για
την επιθεώρηση των Τακτικών Διοικητικών Δικαστηρίων,
το οποίο καταρτίστηκε με την υπ’ αρ. 19/2023 απόφαση της Ολομέλειας του Συμβουλίου της Επικρατείας σε
συμβούλιο βάσει της κατά το άρθρο 104 του Κ.Ο.Δ.Κ.Δ.Λ.
αρμοδιότητάς της. Εν όψει των ανωτέρω, από την ως άνω
κατηγορία 1 της προτεινόμενης κατάταξης των υποθέσεων πρέπει να απαλειφθούν οι περιπτώσεις της έλλειψης
νομιμοποίησης (περ. α’) και της υποβολής παραίτησης
(περ. δ’), από τη δε περ. δ’ της ίδιας κατηγορίας 1 πρέπει να διαγραφεί η λέξη «προδήλως». Επίσης, πρέπει να
απαλειφθεί από την ανωτέρω κατηγορία 3 η περίπτωση
«υποθέσεις με περίπλοκο πραγματικό» (περ. γ’). Περαιτέρω, στην περίπτωση β’ της ίδιας κατηγορίας 3 προ-
σήκει η αντικατάσταση της λέξης «άμεσα» με τη λέξη
«παραχρήμα», στην ίδια δε παρ. 6 Β του άρθρου 3, και,
ειδικότερα, στην περ. 2, ενδείκνυται η προσθήκη της
λέξης «εγγράφως» στη φράση «διατυπώνει τους λόγους
της διαφωνίας».
12. Επειδή, περαιτέρω, προτείνεται η συγχώνευση και η
αναδιατύπωση του περιεχομένου των άρθρων 4 και 5, η
εισαγωγή στο νέο ενοποιημένο άρθρο 4 του τίτλου «ΣΥΓΚΛΗΣΗ ΟΛΟΜΕΛΕΙΑΣ» και η αντικατάσταση της ανα-
φοράς στο άρθρο 14 του ν. 1756/1988 με αναφορά στο
άρθρο 15 του ήδη ισχύοντος Κ.Ο.Δ.Κ.Δ.Λ. (ν. 4938/2022).
Κατά τα λοιπά η ρύθμιση αυτή δεν προκαλεί παρατηρήσεις και πρέπει να εγκριθεί.
13. Επειδή, εξάλλου, επιχειρείται η εισαγωγή νέου
άρθρου 5 με τίτλο «ΥΠΗΡΕΣΙΕΣ ΔΙΚΑΣΤΙΚΩΝ ΛΕΙΤΟΥΡΓΩΝ» και το ακόλουθο περιεχόμενο: «Οι υπηρεσίες των
δικαστικών λειτουργών διεξάγονται από τον Πρόεδρο
που διευθύνει το Δικαστήριο και τους Πρωτοδίκες που
ορίζονται για τον σκοπό αυτόν με πράξη του, μετά από
εκτίμηση των αναγκών της υπηρεσίας». Η ρύθμιση αυτή
δεν προκαλεί παρατηρήσεις και πρέπει να εγκριθεί.
14. Επειδή, ακολούθως, με την ανωτέρω 2/2023 απόφαση της Ολομέλειας του ως άνω Δικαστηρίου επιχειρεί-
ται, εν όψει του άρθρου 12 του ν. 4938/2022, η εισαγωγή
στο άρθρο 6 του ισχύοντος Κανονισμού του τίτλου «ΚΑΘΟΡΙΣΜΟΣ ΘΕΡΙΝΩΝ ΤΜΗΜΑΤΩΝ», η αντικατάσταση
στο κείμενο του εν λόγω άρθρου του όρου «τμήματα
Διακοπών» με τον όρο «θερινά τμήματα» και η προσθήκη
του χωρίου «μονομελούς συνθέσεως (υποθέσεις τακτικής διαδικασίας και διαδικασίας αναστολής εκτέλεσης)
και τριμελούς συνθέσεως (υποθέσεις τακτικής διαδικασίας και διαδικασίας αναστολής εκτέλεσης)» μετά τη λέξη
«δικαστηρίου». Η ρύθμιση αυτή δεν προκαλεί παρατηρήσεις και πρέπει να εγκριθεί.
15. Επειδή, με την υπ’ αρ. 2/2023 υποβληθείσα απόφαση της Ολομέλειας του Διοικητικού Πρωτοδικείου
Ναυπλίου, επιχειρείται η εισαγωγή στο άρθρο 7 του
Κανονισμού του τίτλου «ΔΙΑΡΘΡΩΣΗ ΤΗΣ ΓΡΑΜΜΑΤΕΙΑΣ». Περαιτέρω, εν όψει του ότι με την υπ’  αρ.
11124οικ./31.3.2022 απόφαση του Υπουργού Δικαιοσύνης περί «κατανομής οργανικών θέσεων των δικαστικών
υπαλλήλων των κλάδων Γραμματέων …» (Β’ 1754), προβλέπεται ότι οι οργανικές θέσεις του κλάδου Γραμματέων
του Δικαστηρίου αυτού ανέρχονται σε πέντε (5) και του
κλάδου Επιμελητών σε δύο (2), προτείνεται να αντικατασταθεί το σχετικό πρώτο εδάφιο του άρθρου 7. Επίσης,
στο στοιχείο Α του άρθρου 7, το εντός παρενθέσεως
χωρίο («αρ. 10 ν. 1756/1988 …») αντικαθίσταται με το
άρθρο 11 του νέου Κ.Ο.Δ.Κ.Δ.Λ., περαιτέρω δε προτείνεται η εν γένει αντικατάσταση του ιδίου στοιχείου Α.
Επίσης, προτείνεται η αναδιατύπωση του στοιχείου Β του
ίδιου άρθρου 7, που αφορά το Τμήμα της Γραμματείας
του Δικαστηρίου, ώστε να περιγράφονται αναλυτικά τα
καθήκοντα του Προϊσταμένου του Τμήματος και, τέλος,
προστίθεται στοιχείο Γ στο ίδιο άρθρο. Κατόπιν των
ανωτέρω, το άρθρο αυτό προτείνεται ως εξής: «Ενόψει
του συνολικού αριθμού των προβλεπόμενων οργανικών
θέσεων των υπαλλήλων της Γραμματείας του Δικαστηρίου (5 κλάδου Γραμματέων και 2 Επιμελητών), η Γραμ-
ματεία του, η οποία αντιστοιχεί σε επίπεδο Διεύθυνσης
Γραμματείας, διαρθρώνεται κατά τον ακόλουθο τρόπο:
Α) Γραφείο Προϊσταμένου Διεύθυνσης των Υπηρεσιών της Γραμματείας: Ο Προϊστάμενος Διεύθυνσης της
Γραμματείας διευθύνει τις υπηρεσίες της Γραμματείας,
σύμφωνα με τις εντολές του Προέδρου-Διευθύνοντος το
Δικαστήριο, δίνει τις αναγκαίες οδηγίες στο προσωπικό
της, συντονίζει τις εργασίες της, ασκεί ο ίδιος και αναθέτει κατά την κρίση του όλα τα καθήκοντα που ορίζονται
στο άρθρο 11 του Κ.Ο.Δ.Κ.Δ.Λ., όπως αυτό ισχύει κάθε
φορά. Επίσης, λαμβάνει όλα τα πρόσφορα μέτρα ασφαλείας του δικαστικού καταστήματος, σύμφωνα και με τις
οδηγίες του Προέδρου, προκειμένου να αποκλειστεί περίπτωση διάρρηξης, πυρκαγιάς, απώλειας δικογραφιών
κ.λπ. Αν δεν υπάρχει γραμματέας ή για οποιονδήποτε
λόγο απουσιάζει ή κωλύεται, ο αναπληρωτής του στη
διεύθυνση των υπηρεσιών της γραμματείας ορίζεται από
τον Πρόεδρο που διευθύνει το Δικαστήριο, σύμφωνα με
το άρθρο 11 παρ. 4 του Κ.Ο.Δ.Κ.Δ.Λ. σε συνδυασμό με
το άρθρο 146 παρ. 3 και 4 του Κώδικα των δικαστικών
υπαλλήλων (ν. 4798/2021, Α’ 68). Β) Τμήμα Γραμματείας:
Ο Προϊστάμενος του Τμήματος διευθύνει την Υπηρεσία
του Τμήματος, με τις οδηγίες του Προϊσταμένου της Διεύθυνσης και ασκεί όλα τα καθήκοντα των δικαστικών
υπαλλήλων. Στα αντικείμενα του Τμήματος της Γραμματείας περιλαμβάνονται ιδίως: 1) Η τήρηση του πρωτο-
κόλλου αλληλογραφίας (εισερχόμενων και εξερχόμενων
εγγράφων). 2) Η ταξινόμηση του αρχείου των φακέλων
των δικογραφιών και η φύλαξη των πρωτοτύπων αποφάσεων, πρακτικών συζητήσεως και βιβλίων από την
ίδρυση του Δικαστηρίου. … Γ) Γραφείο Επιμελητών:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1503/07.03.2024
Οι έμμισθοι επιμελητές του Δικαστηρίου ασχολούνται
με τις εργασίες που προβλέπονται από τη διάταξη του
άρθρου 11 παρ. 7 του Κ.Ο.Δ.Κ.Δ.Λ. Ειδικότερα, μεταξύ
άλλων, φροντίζουν για την ευταξία του ακροατηρίου,
προβαίνουν σε επιδόσεις κλήσεων, αποφάσεων ή άλλων
εγγράφων, επιμελούνται της ασφάλειας του κτιρίου, παραδίδουν τους φακέλους μετά την τελεσιδικία των απο-
φάσεων στις Υπηρεσίες, ενημερώνουν τον Προϊστάμενο
της Γραμματείας για την καθαριότητα, διακινούν την αλληλογραφία από και προς το Ταχυδρομείο. Μεταφέρουν
τις δικογραφίες και τα πινάκια στην αίθουσα συνεδριάσεων του Δικαστηρίου, παράγουν φωτοαντίγραφα, και
πραγματοποιούν κάθε άλλη εργασία που τους ανατίθεται
από τον Πρόεδρο που διευθύνει το Δικαστήριο και τον
Προϊστάμενο της Γραμματείας».
16. Επειδή, εν προκειμένω, η γραμματεία του Διοικητικού Πρωτοδικείου Ναυπλίου, για το οποίο προβλέ-
πονται συνολικά επτά (7) οργανικές θέσεις υπαλλήλων,
διαρθρώνεται, κατά τον υφιστάμενο Κανονισμό, σε Διεύθυνση και ένα (1) τμήμα, σύμφωνα δε με πρόσφατα
στοιχεία, στη γραμματεία αυτή υπηρετούν συνολικά
τρεις (3) υπάλληλοι, ένας (1) εκ των οποίων σε θέση
προϊσταμένου της Διεύθυνσης της Γραμματείας. Με
τον υπό έγκριση Κανονισμό διατηρείται το τμήμα αυτό
της γραμματείας και τίθενται ειδικότερες ρυθμίσεις για
την οργάνωση και τη λειτουργία αυτής. Σύμφωνα με
όσα έγιναν ανωτέρω δεκτά στις σκέψεις 5 και 6, εν όψει
του αριθμού των προβλεπόμενων οργανικών θέσεων
υπαλλήλων στο ανωτέρω Πρωτοδικείο (επτά), είναι, κατ’
αρχήν, επιτρεπτή η διατήρηση του ανωτέρω μοναδικού
τμήματος στην οικεία γραμματεία, δεδομένου, όμως, ότι
ο συνολικός αριθμός των πράγματι υπηρετούντων υπαλλήλων σε αυτό, συμπεριλαμβανομένου του Προϊσταμέ-
νου της Διεύθυνσης της γραμματείας του Δικαστηρίου,
είναι μόνον τρεις, υπολείπεται, δηλαδή, ουσιωδώς του
αριθμού των προβλεπόμενων οργανικών θέσεων, μη νομίμως διαρθρώνεται επί του παρόντος με τον υπό έγκρι-
ση Κανονισμό η εν λόγω γραμματεία με την πρόβλεψη
του ανωτέρω τμήματος, καθ’ όσον υπό τις συγκεκριμένες
περιστάσεις δεν δικαιολογείται η διατήρησή του από λόγους συναπτόμενους με την ορθολογική οργάνωση και
την εύρυθμη λειτουργία της. Πρέπει, συνεπώς, να αναμορφωθεί κατά τούτο ο υπό κατάρτιση Κανονισμός με
την κατάργηση του τμήματος αυτού της γραμματείας και
την προσαρμογή των σχετικών ρυθμίσεων που αφορούν
στην οργάνωση αυτής. Μειοψήφησαν οι Αντιπρόεδροι
Μ. Πικραμένος, Κ. Κουσούλης, καθώς και οι Σύμβουλοι
Β. Αραβαντινός, Β. Ραφτοπούλου, Σ. Βιτάλη, Β. Πλαπούτα,
Δ. Εμμανουηλίδης, Κ. Κονιδιτσιώτου, Κ. Μαρίνου, Ι. Μιχαλακόπουλος, κατά τη γνώμη των οποίων, δεδομένου
ότι η διάρθρωση της οργάνωσης της γραμματείας δικαστηρίου δεν είναι νοητό να εξαρτάται από πρόσκαιρες
αυξομοιώσεις των υπηρετούντων σε αυτή υπαλλήλων,
εν προκειμένω παρίσταται, εν πάση περιπτώσει, νόμιμη
η διατήρηση του υφιστάμενου ως άνω μοναδικού τμήματος, δεδομένου, άλλωστε, ότι ο αριθμός των πράγμα-
τι υπηρετούντων υπαλλήλων ευχερώς δύναται, με την
τοποθέτηση και ενός υπαλλήλου, να προσεγγίσει τον
απαιτούμενο αριθμό οργανικών θέσεων.
Διά ταύτα:
Εγκρίνει εν μέρει την προτεινόμενη με την υπ’ αρ.
2/2023 απόφαση της Ολομέλειας των Δικαστών του Διοικητικού Πρωτοδικείου Ναυπλίου σε συμβούλιο τρο-
ποποίηση του Κανονισμού Εσωτερικής Υπηρεσίας του
Δικαστηρίου αυτού και αναπέμπει κατά τα λοιπά την
απόφαση αυτή στο ίδιο όργανο, προκειμένου να προβεί
στις απαιτούμενες τροποποιήσεις, κατά το σκεπτικό.
Για την πιστοποίηση των ανωτέρω συντάχθηκε το παρόν πρακτικό.
Η Πρόεδρος
ΕΥΑΓΓΕΛΙΑ ΝΙΚΑ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1503/07.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201503.pdf | Tokens: 74043]